recursal/SuperWikiNEXT-32B huggingface dataset:
| How to read a taxoboxHow to read a taxobox**霸王鞭** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
| （未分級） | I類真薔薇分支 eurosids I |
|
|
| 目 | 金虎尾目 Malpighiales |
|
|
|
|
|
|
|
|
| 科 | 大戟科 Euphorbiaceae |
|
|
|
|
|
| 屬 | 大戟屬 *Euphorbia* |
|
|
|
|
|
|
|
| 種 | **霸王鞭 *E. antiquorum*** |
|

 |
|
| 二元學名 |
| ***Euphorbia antiquorum***Linn. |
|
|
|
|
|
|
|
|
|
|
|
|
|
|
|

**霸王鞭**（粵拼：baa3 wong4 bin1；學名：*Euphorbia antiquorum*），廣西白話嗌**龍骨樹**（lung4 gwat1 syu6），係大戟科大戟屬嘅常綠肉質灌木或喬木仔，原產印度，而家喺印度、亞洲熱帶地區同中國廣東、廣西、雲南地區可以搵到。

樣
-

樖嘢高3～5m，最高有8m到；直徑5～7cm，上邊多分枝；有三條棱脊，薄兼凸出，高1～2cm，厚3～5mm，邊緣有明顯嘅三角形齒，每齒之間有約1cm嘅罅。梗多數係四面體，亦有時出現五面體個樣，入面有好多乳汁響度；髓四面體兼糠質。葉互生，一般生喺齒尖，少而疏，多數生喺嫩枝頂，樣似倒立嘅蛋形或橢圓，長2～5cm，闊1～2cm，全緣兼兩邊冇毛；葉脈唔明顯兼肉質；葉柄超短；托葉似刺，長2～5mm，宿存。花單生，一般生喺葉杈，基部有2～3mm嘅短柄；總苞似闊鐘噉，高約3mm，直徑約5mm，邊緣5裂，似半圓，邊緣有齒仔。花公比較多，花乸得1隻咁少；其中花公嘅苞片似絲，花乸好多時伸出總苞出面兼花柄好長。子房樣近似四面體同揼扁咗嘅波噉，光滑兼冇毛，柄基部有3嚿退化咗嘅花被片；花柱有三條。果屬蒴果，樣近似四面體同揼扁咗嘅波噉，長34～40dmm，直徑4～5mm，熟咗之後識分身成3隻。籽近似波形，啡黃，長同直徑都係2mm到，平滑。每年好多時都有花開同結果。

用途
--

植株多數用嚟做盆景同埋綠籬植物。雖然成樖嘢可以做藥，有散瘀消炎同清熱解毒嘅功效。但係佢嘅乳汁有毒，唔食得。

連出去
---

|  |  |
| --- | --- |
|  | 維基同享有多媒體嘅嘢：**霸王鞭** |

* 霸王鞭 中醫世家
* 霸王鞭 認識植物
* 霸王鞭 太平洋家居网
* 火殃勒的功效與作用 健康猴
* 火殃勒的功效与作用 果蔬百科
* 火殃勒(中药材植物名:火殃勒)(植物科目:大戟科) 中药大全
**李耀滋**（Yao Tzu Li，1914年—2011年8月14號）係美籍華裔物理學家、工程師，佢係一位流體力學專家。

生平
--

1934年畢業於北平大學，1937年獲國立中央大學工學院機械特別班（即航空工程系；中央大學1949年喺大陸改名做南京大學，1962年喺台灣復校，航空系後來組建為而家嘅西北工業大學）碩士學位。抗戰期間作為建廠總工程師主持建造中國第一個飛機發動機製造廠——大定航空發動機廠。並到美國麻省理工學院留學，獲博士學位。做過麻省理工學院教授、發明創新中心主任。喺MIT工作嘅同時，先後創立三間企業：Dynisco公司、Setra公司同埋Y.T.Li公司。美國國家工程院院士、全美華人協會主席。

李耀滋喺2011年8月14號過身，終年97歲。

著書
--

* 《有啟發而自由（- 從中國私塾到美國發明家企業家院士的北京人）》
* 《Education in Creative Engineering》；1970年7月。
* 《Freedom and Enlightenment: My Life As An Educator/Inventor In China and the United States》；2003年1月。
* 《Technological Innovation in Education and Industry》；1980年8月。

參考
--

1. ↑  〈李耀滋〉 (英文). 麻省理工學院出版社. 原著喺2011年6月29號歸檔. 喺2011年8月19號搵到.
**《共產中國同自由世界嘅未來》**（**英文：Communist China and the Free World's Future**）係指2020年7月23號，美國國務卿龐比奧喺尼克遜總統圖書館暨博物館所發表嘅演講。龐比奧喺演講入面明確指出中國共產黨對全球嘅威脅，呼籲自由世界團結起來建立一個新嘅民主聯盟，同中國人一齊改變中共。喺演講入面，龐比奧稱讚中國人充滿活力、熱愛自由，同中共完全唔同，至於中共總書記習近平係個破產嘅極權主義意識形態真正信仰者。呢次演講標誌著美國徹底扭轉幾十年嚟對中國共產黨嘅「接觸政策」，對日後美中關係產生極為深遠嘅影響。

背景
--

《共產中國同自由世界嘅未來》發表嗰陣，最早喺中華人民共和國湖北省武漢市爆發嘅武漢肺炎，因為中國共產黨蓄意隱瞞武漢肺炎疫情，導致呢場瘟疫已由中華人民共和國蔓延至全球各國。而中國共產黨趁全球各國飽受武漢肺炎病毒之苦嗰陣，強行通過港版國安法鎮壓香港反送中運動。同時中美貿易戰第一階段協議亦喺呢個時候執行。

參考
--

1. ↑  Pompeo, Michael R. (2020-07-23). "Communist China and the Free World's Future". *state.gov*. United States Department of State. 原著喺2020-07-29歸檔. 喺2020-07-28搵到.
2. ↑  Choi, Matthew (2020-07-23). "Pompeo: U.S. engagement with China has failed". *Politico*. 原著喺2020-07-28歸檔. 喺2020-07-29搵到.

睇埋
--

* 反共主義
* 中美貿易戰
* 反送中運動
* 新疆集中營
* 武漢肺炎
| How to read a taxoboxHow to read a taxobox**牛角樹** |
| --- |
|  |
| 瀕危指標 |
| 「未評估」 (NE) |
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Magnoliopsida |
| 亞綱 | 薔薇亞綱 Rosidae |
|
| （未分級） | I類真薔薇分支 eurosids I |
|
|
| 目 | 豆目 Fabales |
|
|
|
|
|
|
|
|
| 科 | 豆科 Fabaceae |
| 亞科 | 蘇木亞科 Cæsalpinioideae |
|
| 族 (*tribus*): | 決明族 Cassieae |
|
|
| 屬 | 決明屬 *Cassia* |
|
|
|
|
|
|
|
| 種 | **牛角樹 *C. fistula*** |
|

 |
|
| 二元學名 |
| ***Cassia fistula***L. |
|
|
|
|
|
|
|
|
|
|
|
|
|
|
|

**牛角樹**（粵拼：ngau4 gok3 syu6；學名：*Cassia fistula*），又叫**波斯皂莢**（bo1 si1 zou2 gaap3），中國大陸北話區叫**臘腸樹**（laap6 coeng2 syu6；簡化字：**腊肠树**），臺灣叫**阿勃勒**（aa3 buk6 laap3；繁體字：**阿勃勒**
），係豆科決明屬嘅落葉細喬木或中等喬木，原產印度、緬甸、斯里蘭卡，而家喺東南亞同南亞嘅熱帶雨林地區、中國嘅華南地區都可以搵到。

樣
-

植株一般6～15m高，樹皮喺細個嗰時灰色，比較光滑；好老嗰時比較粗糙兼暗啡色，樹枝比較細長。葉係羽狀複葉品種，長30～40cm，細葉3～4對，葉軸同葉柄都冇腺體；但細葉係對生嘅薄革質品種，樣近似個蛋或橢圓形噉，長8～13cm，闊35～70ｍｍ，頂端逐漸變尖或撅，基部係闊嘅楔形，全緣，細隻時兩邊稍微有軟毛，但好老時識甩落嚟；葉脈比較幼，加上葉柄比較短。花係總狀花序，長超過30cm，有疏散兼有些小沊落嚟；花冠直徑大概4cm，花梗比較軟，長3～5cm，下邊冇苞片；萼片係長而薄嘅蛋形，長1.0～1.5cm；花冠係黃色，花瓣係倒立嘅蛋形，長2.0～2.5cm，有明顯嘅花脈響度；花芯有10條，其中3條係長而向上彎，另外4條係短而直，凈低嗰3條係不育蕊；每年6～8月開花。果係圓柱形嘅莢果品種，長30～60cm，直徑2.0～2.5cm，啡黑色兼唔開裂，有3條豎紋；每年10月結果。籽有40～100粒，俾橫膈膜隔開咗。

適應環境
----

植物鍾意喺有光或又濕又肥嘅中性沖積泥或砂質泥度生，重幾禁kam1黑，喺比較爛嘅地都可以生。喺23～32℃範圍生得最快，但佢重禁kam1-2℃或-3℃嘅天氣。

用途
--

佢可以用嚟做庭院觀景樹；樹皮可以提取成紅色染料；佢嘅根、樹皮、果、籽可以做藥用緩瀉劑。梗可以做木材。

相
-

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 梗同樹皮 |
| 梗同樹皮  |

|  |
| --- |
| 葉 |
| 葉  |

|  |
| --- |
| 葉同花 |
| 葉同花  |

|  |
| --- |
| 花 |
| 花  |

|  |
| --- |
| 就嚟開花時 |
| 就嚟開花時  |

|  |
| --- |
| 開得好多花時 |
| 開得好多花時  |

|  |
| --- |
| 花芯 |
| 花芯  |

|  |
| --- |
| 果（啱出果無耐） |
| 果（啱出果無耐）  |

|  |
| --- |
| 果（熟咗之後） |
| 果（熟咗之後）  |

 |

有關嘅書
----

* 中国外来植物 第537页　　上海科学技术出版社 ISBN 978-7-5478-0780-4/Q·4
* 《香港古樹名木》，邢福武、丘國賢 主編，天地圖書，ISBN 978-988-211-585-9

連出去
---

|  |  |
| --- | --- |
|  | 維基同享有多媒體嘅嘢：**牛角樹** |

|  |  |
| --- | --- |
|  | 維基物種有資料講：***牛角樹*** |

* 牛角树（腊肠树） 亿木网
* 阿勃勒 認識植物
* 阿勃勒 荒野保護協會新竹分會
* 婆罗门皂荚 中醫世家
* 阿勃勒（波斯皂莢） 臺中市立大業國民中學
* 昆明植物研究所. 〈腊肠树〉. 《《中国高等植物数据库全库》》. 中国科学院微生物研究所. 喺2009-02-23搵到.
牛肉
牛肉片
牛肉乾
牛肉切開咗
英式國肉切法。
美式國肉切法。
**牛肉**，係牛身上面嘅肉，係人類日常肉食嘅來源。牛肉有好多個部位，煮法同菜色都唔同。

分類
--

### 按部位

牛肉來自牛隻身體嘅唔同部位而另有稱呼，例如西冷、T骨、牛柳、肋眼等，其中雪花牛肉指油花分佈均勻且密集，好似雪花咁靚，因入口即溶唔適合長時間烹煮，故此以切成薄片形狀嘅牛肉最常見。

### 按產地

美國、加拿大、法國、英國、澳洲、紐西蘭、日本、中國等地。

### 牛肉分級

#### 美國牛肉分級

美國農業部將牛肉品質分為以下等級：

* 美國極佳級（U.S. Prime），最高等級嘅牛肉，肉質同脂肪分佈最佳。數量非常有限，大概只佔所有美國牛肉2.9%。
* 美國特選級（U.S. Choice）
* 美國可選級（U.S. Select）
* 美國合格級（U.S. Standard）
* 美國商用級（U.S. Commercial）
* 美國可用級（U.S. Utility）
* 美國切塊級（U.S. Cutter）
* 美國製罐級（U.S. Canner）

#### 日本牛肉分級

日本牛肉質素（meat quality）分為5級，每一級再根據產精肉率（yield grade）分為A、B、C三級。

日本和牛（わぎゅう，Wagyu）亦係根據油花分佈情況來分級，等級分為1、2、3、4、5，每個等級重會根據產精肉率分為三級。A5係最高級，佢油花嘅細密，美名為「霜降牛肉」（香港叫做雪花牛肉）。

日本和牛中最出名嘅要數松阪牛、米澤牛、神戶牛。因為瘋牛症嘅問題，中國由2001年開始禁止進口日本和牛，日本和牛已經絕跡於中國市場。

#### 按切割方法

小牛肉同牛肉都忌切割都有分法式、英式同北美。

參考
--

1. ↑  Japanese Carass Grading Standard.  互聯網檔案館嘅歸檔，歸檔日期2013年4月10號，.

睇埋
--

* 牛頸肉
* 牛腩
* 牛肉麵
* 漢堡扒
* 牛扒
* 牛腳
* 牛踭肉
* 牛丸
* 乾炒牛河
* 牛肉乾

拎
-

|  |  |
| --- | --- |
|  | 維基同享有多媒體嘅嘢：**beef** |

* USDA beef grading standards (PDF)
* Nutrition Facts for Various Cuts of Beef
* Many different meat cut charts
* Your Premier Beef Discussion Forum

(Internet Archive version)

* The Story of Beef in Nebraska, the Beef State with videos, history, life cycle, issues, and culture
* Some Beef Recipes
唐字**胐**（音「忽」）意思有三。近來有研究認為佢係「屎窟」個「窟」嘅正字，屁窿左近。

字
-

胐同朏字形非常相似，亦每每相混不知。胐從肉從出，講肉身，邊旁寫⺼，朏從月從出，講月相，邊旁寫⺝。

古書字義相差好大，或者分別造字，字形再用。字義有三。一曲腳，篤骨反，音近奪；二膝病，張滑切，音近出；三髀之近竅，苦骨切，音近忽。

第一二或者都同膝有關，而反切字音相關。第三同髀窟。

一般字典，都無記胐嘅廣東音。李卓敏編《李氏中文字典》七十七頁，讀deot1，近奪音。何文匯、朱國藩編《粵音正讀字彙》一百二十五頁，讀fat1，即忽音。

詹憲慈所寫廣州語本字，有胐胐腳一項，胐讀音為萬國音標gɐt⁶ ，取廣雅曲腳之義。

### 廣雅

《廣雅》，三國時魏人張揖，約莫二二七年左右編寫，隋避楊廣諱改名《博雅》。之後兩者並用。

胐字編入卷六，釋親之下。

```
朏。篤骨。曲腳也。
```

胐，曲腳咁解。篤骨細字附註，反切音，三國時無，隋時曹憲寫《博雅音》，後人兩者合一。

胐字見於卷六釋親

```
胐。篤骨。
```

《釋文》，全名《經典釋文》，初唐陸德明寫。《康熙字典》話《釋文》寫篤骨反，之不過，《釋文》並無「篤骨」二字。「篤骨」反而見於《博雅音》。《康熙字典》話寫腳也，廣雅寫曲腳也。《康熙字典》有誤。

### 玉篇

《玉篇》，南朝梁顧野王寫，已無原本。唐孫強加咗字，有傳本。宋重修，稱《大廣益會玉篇》。

胐字篇入卷六。肉部，第八十一。

```
朏。苦骨切。臀也。一曰胅。出也。
```

```
𦜇。苦骨切。臋。
```

胐字講臀，或者講肉身，有突出咁。

### 廣韻

《廣韻》，全名《大宋重修廣韻》，大宋大中祥符元年，即公元一〇〇八年出。

胐字編落入聲，沒，窟音之下。

```
窟。窟穴。苦骨切，十五。
```

```
朏。胐臀。俗又作𦜇。
```

苦骨切，讀忽嘅根據。亦係屎胐嘅根據。

### 集韻

《集韻》宋時寫，喺《廣韻》之後廿九年。擴展廣韻，加多字義。

集韻入聲九，有三音。一，當沒切；二，苦骨切；三，張滑切。前兩者喺入聲第十一，後者喺入聲第十四。

集韻胐字多廣韻兩音，當沒切同張滑切。無講出自何典，字義又有啲亂。康熙字典只提集韻張滑切。

#### 當沒切

```
咄嚉當沒切
```

```
朏。臀也。一曰膕朏。曲腳也。一曰眣。出也。
```

音。當沒切。胐字解臀，曲腳，出。眣，誤字，應當胅字。

#### 苦骨切

```
𡒈窟𡑣苦骨切
```

```
朏𦜇。髖也。一曰胅出。或从屈。
```

音。苦骨切。胐字解髖，曲腳，出。可以寫做𦜇。

#### 張滑切

```
窡。張滑切。
```

```
朏。厀疾。
```

音。張滑切。胐字解膝病。

### 類篇

《類篇》，宋時歷幾批人所修成，最尾由司馬光收筆。

胐字編入卷十二。肉部。

```
朏。逆乙切。無知意也。又苦骨切。髖也。又當沒切。臀也。又張滑切。厀病。文一重音三。
```

有四音。一逆乙切，唔知乜意思。二苦骨切，髖部。三當沒切，臀部。四張滑切，膝病。

### 正字通

《正字通》，明末寫。

胐字編入未集下，肉部，五劃。

```
胐。舊註音窟，臀也。按俗謂髀之近竅者爲髀窟。六書臀無胐名。八画𦜇同胐，亦非。
```

```
𦜇。俗字舊註同胐。非。
```

正字通有參攷《廣韻》，寫嘅相近，而且更加明確。胐就係臀。俗叫髀之近竅做髀窟，近竅即係近窿。

### 康熙字典

大清康熙五十五年，即一七一六年，寫咗《康熙字典》，有胐字，喺未集下，肉部五劃。

```
**胐**。《廣韻》苦骨切，音窟。胐臀。《正字通》按俗謂髀之近竅者爲髀窟。《博雅》胐，腳也。《釋文》篤骨反。又《集韻》張滑切，音窡。厀疾。
```

依個成為日後字典考據。然而康熙字典唔完整，對原書有啲錯。

註
-

1. ↑  曾子凡. 《香港粵語慣用語研究》. p. 76.。「⋯⋯打屎胐 fɐt¹（胐俗作窟）」
2. ↑  〈漢語多功能字庫。胐。〉.
3. ↑  〈廣雅。胐字。掃描本〉.
4. ↑  〈博雅音。胐字。掃描本。〉.
5. ↑  〈集韻。胐字咄音。掃描本。〉.
6. ↑  〈集韻。胐字咄音。掃描本。〉.
7. ↑  〈廣韻。胐字。掃描本〉.
8. ↑  〈集韻。胐字咄音。掃描本。〉.
9. ↑  〈集韻。胐字窟音。掃描本。〉.
10. ↑  〈集韻。胐字窡音。掃描本。〉.
11. ↑  〈類篇。胐字。掃描本。〉.
12. ↑  〈正字通。胐字。掃描本。〉.
13. ↑  〈正字通。𦜇字。掃描本。〉.
**母親的抉擇**（英文：**Mother's Choice**）係香港一間慈善機構，喺1987年成立，服務香港眾多冇屋企嘅細路同意外懷孕嘅少女，為弱勢少女同BB燃點希望、改寫生命，遠景係每個細路都擁有一個關愛嘅家。使命係同社會攜手燃點希望、改寫生命。

歷史
--

1986年，一連串嘅新聞報道令到史堤芬夫婦同馬華夫婦（Gary & Helen Stephens，Ranjan & Phyllis Marwah）驚覺香港原來有唔少嘅少女面對意外懷孕，驅使佢哋成立「母親的抉擇」。雖然幾位創辦人啱啱先至成家立室，又缺乏資源，但係佢哋依然堅持進行呢個計劃。於是喺1987年，憑住一股服務他人嘅熱誠同對香港嘅愛，以及社區唔同人士嘅支持，佢哋創辦咗「母親的抉擇」。最初，佢哋只係向孤立無援嘅意外懷孕少女同佢哋嘅BB提供關愛同唔帶批判嘅支持。但係喺冇幾耐之後，佢哋更擴展到關顧其他冇屋企嘅細路、為佢哋爭取早日擁有永久家庭，並為香港嘅家庭提供支援。

服務
--

### 兒童服務

關愛照顧
支援每個照顧細路嘅人，包括母親的抉擇嘅員工、超過450位義工團隊同寄養家庭，確保每個細路都得到可以信賴嘅大人關心同照顧。

早期介入治療
幼兒期對於一個細路將來嘅發展非常關鍵，唔同範疇嘅團隊包括職業治療師、語言治療師、物理治療師，合力為每個細路訂立個人化嘅護理療程，鼓勵佢哋充分發展潛能。

倡議永久
每個細路都應該擁有屬於自己嘅屋企，致力為佢哋爭取盡早加入一個永久家庭，包括同親生家庭團聚或加入領養家庭。

### 青少年服務

唔帶批判嘅支援
為少女提供中立、冇偏見嘅支援，並鼓勵青少年因應自己嘅價值觀、諗法、信念，為未來探索更多可能性。

全面嘅資訊
全面同正確嘅資訊能夠幫助少女作出一個深思熟慮嘅選擇。

賦予力量
畀青少年作出自己嘅決定，鼓勵佢哋掌控自己嘅人生，透過服務為青少年提供知識、技能、工具，幫助佢哋面對佢哋未來嘅選擇。

### 家庭服務

領養服務
由家庭展開領養歷程開始，就為呢啲家庭作好準備同提供支援，致力能夠令到每個細路都能夠喺一個永久家庭茁壯成長。為家庭提供培訓、鼓勵家庭互相打氣，並致力提高香港社會對領養嘅認知。

意外懷孕支援服務
為少女提供唔帶批判嘅支援以及關愛同支持，畀佢能夠作出一個深思熟慮嘅決定。為決定成為母親嘅少女孩子辨別佢哋身邊重要嘅支持者、促進同儕間嘅支持，並提供佢哋所需要嘅培訓同其他資源，畀佢哋做好成為家長嘅準備。

寄養服務
招募合適嘅寄養家庭，為佢哋作好準備，支援佢哋為細路提供關愛嘅短暫照顧。為細路提供短暫照顧係一個極具挑戰但又充滿喜悅嘅經驗。透過謹慎評估、配對同持續培訓支援，承諾同寄養家庭攜手同行，經歷過程中嘅每個階段。

出面網頁
----

* 母親的抉擇嘅官方網站
* 母親的抉擇嘅Facebook頁 改維基數據
* YouTube上面嘅母親的抉擇嘅頻道
| How to read a taxoboxHow to read a taxobox**毒啤梨** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Angiosperms |
|
|
|
|
|
|
|
|
| 綱 | 雙子葉植物綱 Eudicots |
|
|
|
|
|
| 目 | 毛莨目 Ranunculales |
|
|
|
|
|
|
|
|
| 科 | 毛茛科 Ranunculaceae |
|
|
|
|
|
| 屬 | 類葉升麻屬 *Actaea* |
|
|
|
|
|
|
|
| 種 | **毒啤梨 *A. asiatica*** |
|

 |
|
| 二元學名 |
| ***Actaea asiatica*** |
|
|
|
|
|
|
|
|
|
|
|
|
|
|
|

**毒啤梨**（粵拼：duk6 be1 lei4\*2；學名：*Actaea asiatica*），又叫**毒莓**（duk6 mui4\*2），植物學又叫**類葉升麻**（jip6 leoi6 sing1 maa4），歐美嗰邊叫**poison berry**，係毛莨科類葉升麻屬嘅草本植物，原產北溫帶，而家喺北溫帶嘅森林暗地先可以搵到。

用途
--

佢嘅梗同葉一般做土農藥。

### 藥用

佢嘅根狀梗可以做藥，有祛風止咳同清熱解毒嘅功效。外用凈可以醫俾狗咬嚫。

毒性
--

呢種植物雖然對任何鳥類動物冇影響，但對人類影響極大。由於佢有心臟性毒素，尤其係漿果，唔小心食咗佢或食得太多嘅話，會出現心臟停頓。

連出去
---

* 維基物種有關毒啤梨嘅資料
* 〈類葉升麻〉. 臺灣Wiki.
* 〈類葉升麻 Actaea asiatica H. Hara〉. 中國植物物種信息數據庫.
**蒙氏家廟**（粵拼：mung4 si6 gaa1 miu2），亦叫**蒙家祠**（mung4 gaa1 ci4），堂號**存著**（cyun4 zyu3），喺廣州河南瑤頭馬涌邊，係蒙氏家族廣番分支第二房（瑶溪房）嘅家廟。始建於道光二十八年（1848年）。而家重未定爲文物保護單位或歷史建築。

建築
--

蒙氏家廟三間三進，左右青雲巷，紅砂岩基，祠堂入邊供奉有宋元先代遺像。正門喺水松基，原先有一牌坊，門前官道通龍溪、小港，頭門對聯「雲山秀積千峯真是滿門參芴 門臨溪水顯分萬派無非一脈淵源」。中堂同後堂都係硬山頂，灰塑博古脊。兩條側廊都係碌灰筒瓦，綠琉璃滴水，瓦當剪邊。

建築改過好多次，天井改成石屎鋪地；內部嘅天花棚頂被冚住，認唔到樑架結構，得屋頂重留低啲祠堂形制。

歷史
--

家廟入邊掛住蒙氏開族太婆嘅畫像，畫入邊嘅中年女人個𢆡長到搭上膊頭，畀佢孭住嘅細路（宋帝昺）去啜，意思係話開族太婆係宋帝昺奶媽；另一種講法係蒙氏有個姑媽做清朝咸豐皇帝嘅奶媽。後嚟，乾隆皇帝封賞功臣嗰時，御賜家廟畀蒙氏家族。詩人張維屏嘅《秋日瑤溪泛舟》亦提到蒙氏家廟：「陳跡他時覓鴻爪，蒙家祠外問漁舟。」抗日戰爭之前，珠三角蒙氏族人坐紫洞艇嚟瑤頭蒙氏家廟拜祭。

1940年代，家廟畀石溪惡爺je1「高佬英」拆清建材，後嚟族人帶住軍隊去講數。1947年，蒙氏族人賣咗小北間舖頭，集資起返祠堂。1949年重光。廣州解放嗰時響處駐軍，後嚟做咗土改辦公隊部。之後做過托兒所、學校、海珠區教育局倉庫。

攷
-

1. ↑  黃任恆 (2012). 黃佛頤 (編). 《番禺河南小志·卷八》. 廣東人民出版社. p. 第357頁. ISBN 978-7-218-07096-4.
2. ↑  麥汝坤 (清朝). 〈蒙而著傳〉. 《竹實桐花館畫談》. `{{cite book}}`: Check date values in: `|year=` (help)
3. 1 2 3  根據瑤頭蒙氏族人、攝影師蒙嘉林先生口述，2014-2015年
4. 1 2  根據瑤頭趙氏族人口述，2014年
5. 1 2 3  陳建華 等, 編 (2008). 《廣州市文物普查彙編·海珠區卷》. 廣州出版社. p. 第81頁. ISBN 978-7-80731-659-6.
6. ↑  沈瓊樓 (1963年4月4號). 〈廣州文史·廣州婚喪習俗沿革〉. 廣州市政協門戶網站. 原著喺2016年3月5號歸檔. 喺2015年12月10號搵到.
7. ↑  陳華新 (2005年7月18號). 〈雙洲書院與洲頭咀反租地鬥爭〉. 中國廣州網. 原著喺2015年5月23號歸檔. 喺2015年12月8號搵到.
**生查子**（有兩種讀法，「星茶子」粵讀：sing1 caa4 zi2；「生楂子」粵讀：saang1 zaa1 zi2）係一個詞牌，又有名叫**遇仙槎**、**美少年**、**楚雲深**、**梅和柳**、**晴色入青山**，雙調共四十字，八句，望起身似兩首五言絕句拼埋噉，押仄聲，上聲去聲通押。原先係唐教坊曲，詞牌相傳係北宋歐陽脩所創。呢隻詞牌大多寫少年離愁，抒發怨抑、相思嘅情緒。

詞牌嘅來由及典故
--------

據聞《生查子》係歐陽脩所創，係佢喺元宵望住啲人熱鬧憶起錯失咗嘅佳人，於是用教坊曲調寫低咗《生查子·元夕》。自呢首起，爲詞牌定咗字數、平仄、內容基調，所以寫嘅嘢多係少年離愁、暗恨相思。

就正名「生查子」而言，就有兩個讀法，分別源於關於呢個詞牌名嘅兩個解釋。

### 星槎（遇仙槎）之說

《博物誌》有個講法，大江河、大海洋會同天河交接，啲島民每年八月會見到有神秘嘅木筏來往，如果坐得上去，漂流返幾日，就會去到仙山瓊閣，見到牛郎織女。

南北朝編寫嘅《荊楚歲時記》就講咗噉嘅故仔，話漢武帝嘅使者張騫（騫讀牽，粵讀：zoeng1 hin1）出使西域時好留心諸國嘅地理氣候、風土人情，到咗大夏國聽到話有條河溯流而上就會去到大江大河嘅源頭，於是自己坐木筏去，行行下水面越來越闊，好大霧，啲霧散咗剌，見到一邊有個女嘅織布，一邊有個男嘅牽牛飲水，原來佢去咗天河。返來時重帶咗織女嘅「支機石」。

呢類傳說重好多，一概叫做「海客乘槎」，「槎」嘅本意係水上浮木，後來指船。既然去得到天上，古人就認為槎係由啲星化成嘅，所以叫做「星槎」。

呢啲故仔一直作為奇聞異事以民歌流傳，有啲民歌單純唱尋仙遊記，有啲歌詠牛郎織女。南北朝時，因為讀音字形相似，「星槎」時時通假成「生槎」，又因為「槎」字生僻，乾脆寫成「生楂」「生查」，流傳到唐代，民歌「生查子」變成教坊曲，失卻咗尋仙嘅歌詞內容。因為係啲人寫字減咗筆，所以讀音以減筆前嘅「星槎」爲準。同時據呢個典故，呢個詞牌又叫「遇仙槎」。

### 山楂之說

康熙時編寫嘅《歷代詩餘》對「生查子」詞牌來源嘅講法就無咁多傳說：「查本楂梨之楂。」意思即係，查即係山楂，同梨夾埋整成「楂梨」。按佢講法，呢個詞牌源自叫賣唱詞。

所謂楂梨，係因為山楂消食化積，梨止咳潤肺，舊時啲人將山楂同梨洗咗後，去皮去核，一齊整碎落鑊文火煮，落埋蜜糖，等佢凝固成膠噉，就係酸甜潤喉嘅小食「查梨條」，又叫「楂梨膏」。啲貨郎小販走街串巷、沿途叫賣，爲楂梨唱咗套詞。

比如元雜劇《百花亭》就有小販王小二喺道唱楂梨膏食咗令人「調和臟腑」「補虛平胃」「止咳清脾」，重誇大講可以「成雙作對」「助起添歡」「諸災不犯」「百病都安」，因為小販嘅言詞面口，「賣查梨」呢個詞有刻意作笑擦鞋、輕薄唔識規矩嘅意味。

不過今日嘅校正嘅講法認為，「生查子」曲調初創時應該未有楂梨膏呢樣嘢食，認為清人嘅攷據唔妥，不過有可能係源自啲人摘、揀山楂時唱嘅民歌，不過呢點不可攷。所以據呢個講法，呢個詞牌嘅意思係「生嘅山楂子」，讀法唔同星槎嗰個講法。

### 其他名嘅來源

北宋詞人晏幾道掛住條女，茶飯不思，寫咗首《生查子》，因為得人稱道，開頭句中嘅「美少年」成為「生查子」嘅別名；朱希真寫過句「遙望楚雲深，人遠天涯近」，所以有名「楚雲深」；韓淲寫過首《生查子》，有句「山意入春晴，都是梅和柳」同埋「晴色入青山」，所以又有名「梅和柳」「晴色入青山」。

格式
--

註：平表示平聲，仄表示仄聲，*仄*表示本仄可平，*平*表示本平可仄，粗體表示韻腳。

### 正體

雙調四十字，上下闕各四句、兩仄韻，上去通押。

> 
> *仄仄仄平平*，*仄*仄平平**仄**。*仄平*仄*仄*平，*仄*仄平平**仄**。
> 
> 
> *仄仄仄平*平，*平*仄平平**仄**。*平*仄仄平平，*平平仄*平**仄**。
> 
> 
> 

**例**：

* 歐陽脩

去年元夜時，花市燈如晝。月上柳梢頭，人約黃昏後。
今年元夜時，月與燈依舊。不見去年人，淚滿春衫袖。
* 晏幾道

金鞍美少年，去躍青驄馬。牽繫玉樓人，繡被春寒夜。
消息未歸來，寒食梨花謝。無處說相思，背面鞦韆下。
### 變體

雙調四十字，前段四句、兩仄韻，後段四句、三仄韻。下闋第一句用韻，見於《樽前集》，而且得唐詞有變體。

> 
> 平平平仄平，仄仄平平**仄**。仄仄仄平平，仄仄平平**仄**。
> 
> 
> 仄平平仄**仄**，仄仄平平**仄**。平仄仄平平，平仄平平**仄**。
> 
> 
> 

**例**：

* 劉侍讀

深秋更漏長，滴盡銀台燭。獨步出幽閨，月晃波澄綠。
芰荷風乍觸，一對鴛鴦宿。虛掉玉釵驚，驚起還相續。

註
-

1. ↑  有講為朱淑真而寫。

攷
-

* 清·王奕清 等.《欽定詞譜》. 中國書店. 2010年1月出版. ISBN 9787806637470.
* 詞語"海客乘槎"的解釋
* 詞牌名生查子的查字正確讀音

| * 睇
* 傾
* 改
常見詞牌 |
| --- |
| 小令58字以內 | 十六字令 - 梧桐影 - 搗練子 - 憶江南 - 天淨沙 - 憶王孫 - 調笑令 - 如夢令 - 相見歡 - 烏夜啼 - 長相思 - 生查子 - 點絳唇 - 浣溪沙 - 菩薩蠻 - 卜算子 - 採桑子 - 減字木蘭花 - 謁金門 - 訴衷情 - 憶秦娥 - 清平樂 - 更漏子 - 阮郎歸 - 畫堂春 - 桃源憶故人 - 攤破浣溪沙 - 賀聖朝 - 太常引 - 西江月 - 南歌子 - 醉花陰 - 浪淘沙 - 鷓鴣天 - 鵲橋仙 - 虞美人 - 南鄉子 - 玉樓春 - 一斛珠 - 踏莎行 |
| 中調59至90字 | 釵頭鳳 - 蝶戀花 - 一翦梅 - 臨江仙 - 漁家傲 - 破陣子 - 唐多令 - 河　傳 - 蘇幕遮 - 定風波 - 喝火令 - 錦纏道 - 謝池春 - 青玉案 - 天仙子 - 江城子 - 離亭宴 - 何滿子 - 一叢花 - 洞仙歌 |
| 長調91字以上 | 滿江紅 - 滿庭芳 - 水調歌頭 - 漢宮春 - 八聲甘州 - 聲聲慢 - 晝夜樂 - 雙雙燕 - 鳳池吟 - 念奴嬌 - 桂枝香 - 翠樓吟 - 石州慢 - 水龍吟 - 雨霖鈴 - 永遇樂 - 望海潮 - 沁園春 - 賀新郎 - 摸魚兒 - 邁陂塘 - 六州歌頭 |
陳志祥參與721襲擊事件
**陳志祥**（1962年或1974年 - ），人稱**西瓜佬**，係2019年元朗七二一事件入面其中一位出名嘅襲擊者，佢襲擊立場新聞女記者何桂藍（人稱立場姐姐）嘅影像被正面錄低咗，係呢單襲擊事件嘅代表性影像，亦因此聲名大噪。雖然陳志祥已被香港警方拘捕，但佢去到2021年仍然無被警方起訴。

生平
--

喺元朗長大嘅陳志祥具黑幫背景，屬元朗14K嘅分支，係「蝦碌」嘅下屬 ，並且喺荃灣好活躍。

元朗站恐怖襲擊事件
---------

喺2019年，香港陷入逃犯條例爭議，市民發起咗好多抗議活動。但係喺7月21號，元朗站就發生咗一宗針對反對逃犯條例人士，疑似由黑社會人士發起嘅恐怖襲擊事件。

陳志祥正面向立場新聞女記者何桂藍攻擊，點知影像畀何桂藍倒地前影低咗 ，成為元朗襲擊事件嘅代表性影像之一。

襲擊完何桂藍後，陳志祥衝到港鐵車廂繼續攻擊其它無辜嘅市民，整個襲擊過程都被完整攝錄 。

### 事件後續

陳志祥之後成為咗唔少傳媒同市民留意嘅對象，後來有網民留意到，原來佢喺事件前嘅7月16號，就已經係大埔參與破壞和平表達訴求嘅連儂隧道，又號召「圍頭佬」同「鄉黑」包圍舉辦聲討警暴放映會嘅元朗居民。

接著環繞爭議嘅示威活動入面，香港民眾經常喺遊行入面以警方事發多月，喺罪證確鑿嘅情況下仍未將陳志祥起訴，而質疑警黑合作。有消息話佢已經潛逃外地，而佢嘅農莊亦無人應門，電話亦無人聽；但係就無辦法證實消息係咪屬實。 

2019年9月20日，佢因為有份參與七二一元朗襲擊事件被捕。

喺2021年2月，公民記者朝雲（蕭雲龍）喺立場新聞發佈文章，表示查證到佢嘅 Facebook 帳號係『Jacky Chan』。佢經常喺Facebook 頻繁轉載《港人講地》、《香梘新聞》、《向香港警察致敬》等親共媒體同埋人物嘅言論，內容都係擁護中共同香港政府、支持何君堯、香港警察同埋梁振英。另外，文章又提到，事件發生後，元朗每月每逢21號都有衝突，而陳志祥亦經常喺Facebook留言指摘採訪事件嘅記者。對於陳志祥不知所終，朝雲形容佢嘅逍遙法外，喺呢個時代係意料之內。

睇埋
--

* 七二一元朗襲擊
* 施君龍

參考
--

1. ↑  〈7.21恐襲13月　警再拘六人　 主謀及襲立場記者西瓜佬仍在逃〉. 蘋果日報. 2020-08-21. 原著喺2020-09-01歸檔. 喺2021-02-27搵到.
2. ↑  〈元朗暴力事件警再拘一人 ｜ 蘋果日報〉. 《Apple Daily 蘋果日報》 (香港中文). 原著喺2021-06-21歸檔. 喺2021-02-27搵到.
3. ↑  "成报 SING PAO DAILY NEWS". *web.archive.org*. 2019-07-24. 歸檔時間2019-07-24. 喺2021-02-27搵到.`{{cite web}}`: CS1 maint: bot: original URL status unknown (link)
4. ↑  〈【果燃推介】僅6人被控暴動罪 毋忘7.21：重溫《鏗鏘集》「721元朗黑夜」〉. 《蘋果日報 (香港)》. 蘋果日報. 2019-08-04. 原著喺2021-03-01歸檔. 喺2020-07-30搵到.
5. 1 2  〈【7.21元朗恐襲3個月】白衣狂徒大搜查 眼利網民逐個fact check〉. 《蘋果日報 (香港)》. 蘋果日報. 2019-10-20. 喺2020-07-30搵到.`{{cite news}}`: CS1 maint: url-status (link)
6. 1 2  〈「不要對這些垃圾記者仁慈」— 陳志祥依然不知所終 他的逍遙法外在這時代是意料之內 | 朝雲 | 立場新聞〉. 《立場新聞 Stand News》 (英文). 原著喺2021-02-27歸檔. 喺2021-02-27搵到.
7. ↑  〈暴打市民夜元朗鄉黑7人涉暴動黑手呼之欲出〉. 《成報》. 2019年9月21號.
南朗山道
**南朗山道**（粵拼：naam4 long5 saan1 dou6；英文：**Nam Long Shan Road**）係香港黃竹坑一條主要道路，連接黃竹坑道到南朗山半島南面，途經前黃竹坑邨同深灣道等等嘅地方。

南朗山道大致可分做三個部份：黃竹坑道到深灣道交界係雙程行車，但南行線係巴士專線，只畀巴士行去黃竹坑巴士總站；深灣道到警校道交界就係單向北行雙線行車；而警校道以南一段就恢復雙程行車。南朗山道並唔直到南朗山山頂，而係通去南朗山半島南面，入香港海洋公園高峰園區，到前海洋館一帶完。海洋公園範圍內一段南朗山道係限制道路，只畀海洋公園所屬嘅車用。

沿路出名地方
------

南朗山道熟食市場
南朗山道黃竹坑站地盤
* 香葉道
* 黃竹坑大王爺廟
* 南朗山道熟食市場
* 起緊港鐵黃竹坑站
* 前黃竹坑邨
* 安貧小姊妹會聖瑪利安老院
* 惠福道
* 包玉剛游泳中心
* 深灣道
* 新會商會陳白沙紀念中學
* 新加坡國際學校
* 東華三院戴麟趾安老院
* 香港防癌會（前南朗醫院）
* 瑪利灣學校
* 加拿大國際學校
* 香港青年培育會
* 南朗山道休憩公園
* 香港海洋公園高峰園區（限制道路）
	+ 海洋列車高峰站
	+ 海洋劇場
	+ 中華鱘館
	+ 前海洋館

參考
--

1. ↑  〈香港政府一站通：南朗山道熟食市場〉. 原著喺2009年6月25號歸檔. 喺2014年4月23號搵到.
**腹有詩書：全港小學校際中國語文常識問答比賽**係由灼見名家傳媒主辦，語文教育及研究常務委員會贊助嘅小學校際問答比賽，目的係鼓勵香港嘅小學生增加中文閱讀，提升佢哋對學習中國語文同中華文化嘅興趣。

參賽資格
----

喺2020/21學年喺香港教育局註冊嘅小學讀緊四年級至六年級嘅學生。每隊由10位學生組成，每個環節每隊派出3位學生做正選出賽，其他隊員喺必答題擔任智囊團。

賽制
--

賽事採用淘汰制方式進行。

第一回合
第一回合初賽共有54隊參加，分為18組進行18場比賽，每場三隊角逐，每場最高分嗰一隊晉級第二回合。

第二回合
第二回比賽共有18隊參加，分為六組，進行六場比賽，每場三隊角逐，每場最高分嗰一隊晉級準決賽。

準決賽
六隊分為三組，每組兩隊，分別進行三場準決賽，每場最高分嗰一隊晉級決賽。

總決賽
三隊決賽隊伍進行比賽，決定出冠軍、亞軍同季軍。

比賽方式
----

比賽分為必答題同搶答題兩個環節，每隊有底分100分。比賽以粵語進行，學生應該用粵語作答，不過用普通話作答都可以接受。

必答題
每隊作答10條問題，10秒之內唔答當棄權，答啱加20分，答錯或棄權唔扣分，其他隊伍冇得補答。喺必答題環節，答啱全部題目額外加30分。如果唔識答每隊有兩次機會可以問智囊團，隊長決定用唔用智囊團嘅答案。

搶答題
參賽隊伍需要撳搶答器，要等主持人叫咗隊名先至可以作答，5秒之內唔答當棄權。答啱加30分，答錯或棄權扣20分。若果首先搶答嗰隊答錯或棄權，其他隊伍可以補答，答啱加20分，補答答錯或棄權扣10分。

得獎學校
----

* 冠軍：英華小學
* 亞軍：拔萃女小學
* 季軍：吳氏宗親總會泰伯紀念學校

睇埋
--

* 華萃薪傳：全港小學中國歷史文化常識問答比賽

出面網頁
----

* 腹有詩書──全港小學校際中國語文常識問答比賽（2020-2021學年）
* 腹有詩書:小學中文問答比賽(準決賽) - myTV SUPER
* 腹有詩書:小學中文問答比賽(總決賽)- myTV SUPER
**姜濤**（粵拼：goeng1 tou4；簡化字：**姜涛**；1988年6月27號—2015年5月13號）係中國人民解放軍海軍航空兵學院嘅一位飛行教練兼中共黨員同革命烈士，遼寧省阜新市人。喺2006年9月加入咗飛行員隊伍。

喺2015年5月13號，佢喺一次飛行嘅訓練入面因為自己揸嘅發動機突然喺上空嗰度着火，喺跳傘嗰時因高度過低加上逃生嘅處理時間太短，最後連同飛機一齊墜毀而死。終年26歲。

死
-

喺2015年5月13號嘅中國人民解放軍海軍航空兵學院嘅一個基地嗰度，其中飛行一團二大隊一中隊教員——姜濤同埋佢嘅學員——魯朋飛，喺遼寧西邊某個機場組織白天搞升降航線訓練，喺佢哋搞點咗個靚嘅着地動作之後再打着火起飛無耐，塔臺嘅飛行指揮員——李萬年發現咗飛機嘅發動機扯咗好多黑煙，即刻嗌飛行員嚟檢查機溫。嗰時飛機差唔多去到機場邊，加上前邊百幾米同佢隔籬嘅地面都係人口密集區，附近有好多村、駕校、廠房、居民樓、醫院、加油站、及商業中心等。如估按飛行教學規範要求噉直線或窄角度轉彎迫降，噉係會搞單震驚全球嘅大慘案出嚟（因為會搞單超大嘅機毀人亡案）。就喺嗰時飛機突然轉右噉掉頭，搞到指揮員O嘴之後跌咗落地面嘅樹林入面爆炸。而姜濤同魯朋飛呢兩位飛行員死咗，地面冇乜損傷。

事發之後
----

喺姜濤死咗4日之後，海軍航空兵學院正式批准咗姜濤同魯朋飛成為革命烈士。

睇埋
--

* 魯朋飛

攷
-

* 海军两名飞行员牺牲事迹回顾 鲁朋飞姜涛个人生前故事一览 新军事网 （2015-05-26）
* 海军坠机遇难飞行员姜涛与鲁朋飞背景资料及照片 闽南网 （2015-05-26）
* 海军两名飞行员牺牲消息震惊 姜涛、鲁朋飞简介及职业生涯大揭秘 宁夏在线 （2015-05-26）
* 鲁朋飞简历资料照片 鲁朋飞家庭背景 海军飞行员鲁朋飞 人物档案资料库
| How to read a taxoboxHow to read a taxobox**腰果** |
| --- |
| 腰果腰果 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
| 門(Divisio): | 被子植物門 Magnoliophyta |
|
|
|
|
|
|
|
|
| 綱 | 雙子葉植物綱 Dicotyledon |
|
|
|
|
|
| 目 | 無患子目 Sapindales |
|
|
|
|
|
|
|
|
| 科 | 漆樹科 Anacardiaceae |
|
|
|
|
|
| 屬 | 腰果屬 *Anacardium* |
|
|
|
|
|
|
|
| 種 | **腰果 *A. occidentale*** |
|

 |
|
| 二元學名 |
| ***Anacardium occidentale***L. |
|
|
|
|
|
|
|
|
|
|
|
|
|
|
|

樹
花葉
花
菓
真菓
十七世紀記載檟如樹
**腰果**，樹一種，有喬木，有灌木，熱帶植物，常綠，生物分類歸入漆樹科腰果屬。腰果實情指佢堅果，食得果仁個款，似腎樣，而腎俗名腰，直名「腰果」。廣東炒小菜常見，炒肉丁，炒西芹，炒蝦仁咁。

腰果原產地，大概今日委內瑞拉東南，巴西東北。十六世紀初，葡萄牙人帶到印度果亞，又帶到非洲同南洋。引入時叫**檟如樹**，葡名caju對譯。

樹身木材有用，可以造傢俬造船。

葉橢圓，革質，花有黃有紅，菓生出來時，花托會變做假菓，或紅或黃，多汁。而真菓就喺頂端，硬菓成腎形，入便就菓仁。

腰果樹，菓殼有毒，會使人過敏。
**高速公路海防-下龍-雲屯-芒街**（越南文：塘高速海防–下龍–雲屯–芒街Đường cao tốc Hải Phòng – Hạ Long – Vân Đồn – Móng Cái，全線代號**CT.06**  ）係一條越南高速路，長175  km，開始跟第一隻交叉佮河內-海防高速，終點係北崙二橋橋頭喺廣寧芒街海和。

海防 – 下龍橛
--------

|  |  |
| --- | --- |
| 開始時間 | 2014 年 9 月 13 號 |
| 開通時間 | 2018 年 9 月 1 號 |

海防-下龍高速公路全長超25 km，包括有4條車道，最高設計速度係100 km/h。隻項目起點係喺18號公路喺大安，屬下龍市（廣寧），終點係兩笪埞交界處座白藤大橋（佮河內-海防高速交叉）。

海防-下龍高速公路包括有3隻路口，其中2隻路口在廣安係新安坊路口同埋豐海坊路口。在下龍，有一隻路口喊做Minh Khai路口在大安坊，亦即係海防-下龍高速嘅起點。

海防 - 下龍高速公路由 2 隻項目組成：

### 橛 1：下龍高速 – 白藤大橋

條高速全長19.3 km，總投資係6.416萬億越南銅憑省預算。高速公路嘅部份，路基寬係25.5 m，結構比較腍。

### 橛 2：白藤大橋項目

白藤大橋項目全長5.45 km，投資7.277萬億越南銅，憑BOT合資形式。橋寬25 m。座橋使到鋼結構、鋼筋混凝土結構、預應力鋼筋混凝土結構；設計時速100 km/h，橋長3.054 km，高48.8 m。座橋承受得到8級地震，係第一座越南設計、組織建設嘅橋，用到當時最先進嘅技術。

下龍 – 雲屯橛
--------

| 開始時間 | 2015 年 9 月 |
| 開通時間 | 2018 年 12 月 30 號 |

下龍-雲屯高速2015年9月開工建設，2018年底竣工，高速公路規模4車道，設計時速100  km/h，長度近60  km。

條高速公路開始跟 Minh Khai 交叉（交叉畀下龍 - 海防高速同埋大安18A 國道），並結束喺雲屯國際機場喺雲屯縣團結社。

 Vân Tiên橋 - 雲屯-芒街高速公路上條橋最長嘅
路線有4隻路口，包括有3隻路口喺下龍，分別係Minh Khai路口喺大安（下龍-雲屯高速開始點），Việt Hưng路口（去Cái Lân港），Đồng Lá 路口喺和平社。在錦普有一隻路口，即係Cẩm Y路口喺錦海社。在雲屯有一個路口在團結社朝向Cái Rồng市鎮。

雲屯 – 芒街橛
--------

| 開始時間 | 2019 年 4 月 3 號 |
| 開通時間 | 2022 年 9 月 1 號 |

雲屯 – 芒街高速公路正式開工建設喺2019年4月，並通車正式喺2022年9月1號。條高速公路規模係4車道，設計時速120   km/h，長度近80  km。條高速公路分成兩隻獨立項目：雲屯 - 先安條 16 km長嘅與及先安 - 芒街條近 64 km長嘅。

條高速公路開始跟 Km70+108（團結社，雲屯縣，雲屯國際機場邊檠），結束喺 Km150+339（佮335省道交叉，係芒街北崙二橋嘅終點）。

路線有4隻路口，包括有路口喺Đài Xuyên社（雲屯）、Mũi Chùa路口（屬Tiên Lãng社喺先安）、Đầm Hà路口（屬Dực Yên社喺潭河）同埋海河路口（屬Quảng Sơn社喺海河）。終點在Hòa Lạc坊喺芒街。

條高速係廣寧繼下龍-海防、下龍-雲屯高速公路之後嘅第三條高速公路，令到廣寧成為隻地區全越南高速公路 km數最多嘅（176 km），並提速畀雲屯-芒街交通由兩隻鐘縮短到50分鐘。條路線已同步、現代化、連同並整體化佮成高速公路老街-河內-海防-下龍-雲屯-芒街，形成條越南最長嘅高速公路（近600 km）。

注
-

1. ↑  . `{{cite web}}`: Missing or empty `|title=` (help)CS1 maint: url-status (link)
2. ↑  "Chính thức đưa vào vận hành cao tốc Vân Đồn – Móng Cái". *Báo Pháp Luật TP. Hồ Chí Minh*. 2022-09-01. 喺2022-09-13搵到.`{{cite news}}`: CS1 maint: url-status (link)
新清水灣道四順至彩雲邨路段
新清水灣道高架天橋
**新清水灣道**（英文：New Clear Water Bay Road）係香港九龍一條馬路、清水灣道喺飛鵝山嘅分支路，連接四順、佐敦谷，喺彩雲邨繡文樓（即彩雲聖若瑟小學對開位置）同清水灣道匯合。條路喺1980年初通車，大部分路段採用三線雙程及六線雙程行車，全長大概2.5公里。

而**新清水灣道高架天橋**係香港海拔最高嘅大橋，係來往西貢同九龍嘅新橋。呢條橋發生過幾次跳橋事件，因為橋上同橋下嘅新清水灣道相差幾十米，有人揀喺呢條有行人路嘅天橋自殺。

新清水灣道起之前，啲車由九龍來往西貢半島同將軍澳等新界以東嘅未發展地區只可以由彩雲邨嘅清水灣道入，但因為嗰段清水灣道好斜，嗰陣嘅車，尤其係大車就行得好辛苦，政府有需要起新路，所以喺佐敦谷同彩雲邨之間起新清水灣道上山去順利邨，再用大橋接駁上飛鵝山去西貢半島。

現時新清水灣道已經喺2009年同佐敦谷彩興里連接，啲車可以經佐敦谷去牛頭角一帶。

參考
--

1. ↑  1979.jpg 互聯網檔案館嘅歸檔，歸檔日期2014年12月11號，.，張相喺1979年影，從當時英國皇家空軍九龍灣兵房高空俯瞰四順、彩雲邨、清水灣道、坪石邨、彩虹邨，可以見到起緊嘅彩雲邨。版權屬香港公共圖書館所有。
2. ↑  「同一黑點　三日第二宗跳橋死」 互聯網檔案館嘅歸檔，歸檔日期2020年3月27號，.，《蘋果日報》，2009年4月16號，A04。

|  |  |
| --- | --- |
|  | 維基同享有多媒體嘅嘢：**New Clear Water Bay Road** |
呢篇文講電子詞典品牌。搵緊足球隊嘅話，請睇〈**快譯通 (球隊)**〉。
快譯通MD6800.
**快譯通**（粵拼：faai3 jik6 tung1，英文：**Instant-Dict**）係香港一間本土嘅電子詞典品牌，1988年6月開張，1993年1月喺香港交易所上市（港交所：0601）。呢間公司全名就叫做**稀鎂科技集團控股有限公司**（Rare Earth Magnesium Technology Group Holdings Limited，簡稱「稀鎂科技」），前身係權智（國際）有限公司（Group Sense (International) Limited）。

2018年7月20號，權智國際改名為「稀鎂科技集團控股有限公司」（Rare Earth Magnesium Technology Group Holdings Limited），簡稱「稀鎂科技」、「REMT」。

攷
-

1. ↑  〈更改公司名稱、股份簡稱、公司網站及採納新公司標誌〉 (PDF) (香港中文). 稀鎂科技集團控股有限公司. 2018-07-20. 原先內容歸檔 (PDF)喺2018-09-15. 喺2018-09-15搵到.

睇埋
--

* Data Discman
* 電子詞典
* 文曲星 (電子詞典)
* 好易通
* 譚偉豪

拎
-

* 快譯通
* 快譯通嘅Facebook頁
* YouTube上面嘅嘅影片
* 快譯通 abee 台灣

|  |  |
| --- | --- |
| Stub icon | 呢篇**快譯通**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
唔好同**納粹主義**同**民主**搞亂。

喺學術上，**民粹主義**係指實行社會佔大多數嘅平民所擁護嘅政治同經濟制度嘅理念，反對由少數精英分子話嗮事——大致同精英主義對立；仔細噉睇，種類繁多，理論無數，可左可右，或褒或貶，同民主相容或排斥都有可能。喺一般論述中，「民粹主義」往往係貶義詞，經常意指獨裁；想表示係客觀看待或者欣賞呢種理念嘅話，可以揀被視為中性術語嘅**平民主義**同**大眾主義**等翻譯。

語文
--

 呢個表唔完整，歡迎**加料**。
### 俄文

### 中文

創作「民粹」呢個名嘅人，以其作褒義詞，帶住「人民精粹」嘅字面意思；沙俄有班從政者嘅中文稱呼係「民粹派」。然而「民粹」喺依家多數唔係用嚟讚美；「民粹」可能喺中共翻譯蘇聯俄文著作時變得貶義——列寧於其中嚴厲批評上述群體。乃至今時今日，啲人講「民粹主義」時，大概都係用於數落，亦週不時會將同佢一字之差嘅「納粹主義」，以及「愚民政策」扯上關係。現時要表達平民作主而做啱決定時，所提到嘅往往係另外一個概念——「民主」。伊家被稱之為「民主」者，曾經興叫做「平民主義」；當時「民粹派」被揀中為翻譯嘅原因之一，係要避免撞名。

### 英文

對應「民粹主義」嘅係**populism**，此詞由「popular」變化而嚟，似乎靠暱稱「Populist Party」之美國政黨「People's Party」變得常用。「popular」本身係讚美用詞，解「大眾化」、「受歡迎」同「流行」等，不過現時英語傳媒往往以「populism」形容民主制度被玩弄或運作得唔妥嘅狀態。

政治
--

經濟
--

文獻
--

1. ↑
2. ↑  〈存档副本〉. 原著喺2021年11月22號歸檔. 喺2021年11月22號搵到.
3. ↑
4. ↑
5. ↑
6. ↑
馬戲都係種演藝
**演藝**，或者叫**表演藝術**，係藝術嘅表現形式，可以由話劇、音樂、舞蹈、歌劇、音樂劇、魔術、雜技、Cosplay等形式表現出嚟。通常用兩種方式演繹，一種係唔出聲，凈係用肢體動作表達要表演嘅故仔；另一種係加埋說話、唱歌、笑話或者詩詞喺表演裏頭。

表演藝術同視覺藝術唔同，視覺藝術係指本質上用作品來呈現藝術，而作品係將視覺目的當成創作重點，例如繪畫、攝影、版畫同電影等，有關三維立體空間物件嘅作品，例如雕塑同建築就叫造型藝術。而表演藝術係用表演嘅人（表演者）嚟呈現藝術。呢個係表演藝術嘅特點，表演嘅人有演員、舞蹈員、音樂家、歌手、魔術師等。表演藝術亦都要同其他相關領域嘅工作者合作，例如曲詞創作者、劇場技術、編劇等。

表演藝術入邊有一種稱為行為藝術嘅項目，佢強調行為藝術者同觀眾交流。

戲劇、音樂、舞蹈同其他表演喺世界上每個文化都存在。音樂同舞蹈可以追溯到史前時期，雜技技巧亦可以追溯到古埃及時期。

歷史
--

### 西方表演藝術

歐洲嘅表演藝術可以追溯到西元前六世紀嘅希臘古典時代，例如劇作家索福克勒斯等創作嘅希臘悲劇。喺希臘化時代，喜劇亦都開始廣為流傳。之後到咗歐洲黑暗時代，表演藝術局限喺宗教劇，後嚟文藝復興嗰陣強調人文主義思想，喺音樂、舞蹈、歌劇都有好多作品。十八世紀，隨住莫扎特嘅《費加洛嘅婚禮》等喜歌劇，大眾開始接觸歌劇。十九世紀，美國嘅非裔藝術家開始發展爵士樂同藍調。現代舞喺二十世紀初開始受到注意。

### 華夏表演藝術

華夏文化中最早有文字記載嘅表演藝術喺商朝，以甲骨記錄有薩滿人跳舞。

跳舞
--

紐約市唐人街有好多粵籍華僑，佢哋過年會喺度舞南獅。
內文：跳舞
跳舞係演藝一種，定義上係要跳舞嘅人用自己嘅身體（尤其係四肢）作出一連串有節奏嘅郁動。喺絕大多數嘅現存舞種當中，跳舞用嘅節奏傳統上會係由音樂產生嘅。

啲人跳舞嘅目的可以有好多：跳舞嘅人好多時係表演者，當跳舞係種表演藝術，想用自己嘅身體郁動同音樂節奏之間嘅配合嚟娛樂觀眾同埋令觀眾覺得串舞有美感；不過另一方面，跳舞有陣時又會帶有藝術以外嘅文化意義，例如好多類型嘅草裙舞（Hula）喺古代嗰時係夏威夷等地嘅人嘅神聖舞－專門喺宗教場合嗰度跳、用嚟做拜神嘅作用嘅。

除咗文化同藝術上嘅作用之外，跳舞對健康同體能都有一定嘅幫助：跳舞好多時都好要求體力，例如芭蕾舞當中嘅男舞蹈員就成日都需要做出「捧起自己舞伴」等講求肌肉力量嘅動作；事實係，醫學上嘅研究經已表明，好多類型嘅舞蹈都具有幫跳嘅人提升身體嘅平衡力同肌肉力量等嘅正面效果，所以到咗廿一世紀初，有唔少人都鍾意以跳舞嚟做嗜好。

睇埋
--

* 行為藝術
* 當代藝術
* 相聲
* 小品
* 傳統藝術
* 資訊藝術
* 默劇
* 演藝

攷
-

|  |  |
| --- | --- |
|  | 維基同享有多媒體嘅嘢：**Performing arts** |

1. ↑  Sondra Horton Fraleigh (1987). *Dance and the Lived Body: A Descriptive Aesthetics*. University of Pittsburgh Pre. p. 49. "Dance is human movement created and expressed for an aesthetic purpose."
2. ↑  Joann Kealinohomoku (1970). Copeland, Roger; Cohen, Marshall (eds.). An Anthropologist Looks at Ballet as a Form of Ethnic Dance (PDF). *What is Dance? Readings in Theory and Criticism* (1983 ed.). New York: Oxford University Press.
3. ↑  Nathaniel Emerson, *The Myth of Pele and Hi'iaka*. This book includes the original Hawaiian of the Pele and Hi'iaka myth and as such provides an invaluable resource for language students and others.
4. ↑  Schiffer, T. Kleinert, J. Sperlich, B. Schulte, S. & Strüder, H. K. (2009). Effects of aerobic dance and fitness programme on physiological and psychological performance in men and women. *International Journal of Fitness*, 5(2).
5. ↑  Angioi, M. Metsios, G. S. Koutedakis, Y. & Wyon, M. A. (2009). Fitness in contemporary dance: a systematic review. *Int J Sports Med*.

| * 睇
* 傾
* 改
表演藝術 |
| --- |
| 由表演者親身做畀觀眾欣賞嘅藝術 |
| **音樂**同**跳舞**
* 唱歌
* 演奏
* 音樂會
* 樂隊（管弦樂團）
* 舞龍同舞獅
* 土風舞
* 芭蕾舞
* 現代舞
 |
| **戲劇**
* 舞台劇
* 默劇
* 戲曲（大戲）
* 即興劇
* 芭蕾舞劇
* 歌劇
* 音樂劇
 |
| **其他**
* 講故
* 小丑
* 特技
* 公仔戲
* 演講
* 體操
* 馬戲
* 魔術
* 職業摔角
* 棟篤笑
* 朗誦‎
 |
| **拉雜相關**
* 觀眾
* 舞台
* 動作指導
* 聲設計
* 綵排
* 劇場總監
* 街頭賣藝
* 魅力
* 創意
* 靚
 |


| * 睇
* 傾
* 改
人文學 |
| --- |
| 
* 哲學
* 藝術（視覺藝術 · 表演藝術）
* 文學
* 歷史學（歷史）

* 法律
* 政治
* 人類學
* 語言學
* 數碼人文學

 |
| **拉雜相關**
* 文化
* 科學（社會科學 · 圖書館學）
* 學術
* 創作
* 心靈
 |
**表字**，又叫做**字**，係漢字文化圈歷史上同傳統上嘅一種正式代稱。古時成年男人女人都會有自己嘅字，有啲人重有多於一個表字。

叫人哋嗰陣，出於禮貌嘅考量，平輩通常都會用字而唔係用名。名通常只係由長輩叫嘅，區分長幼尊卑。極端啲重有別字、譜名、詩號、武號、齋號、法號、道號、封號、徽號、尊號等要考慮。如果自己無機心無心邪，初次見面亦可以先用「臺甫」之類嘅語言，問咗人哋個名號先，而對方鍾意咩稱呼，想畀人叫乜嘢，自然一目了然。

另外喺古文嗰度，如果名同字一齊講嗰時，習慣會先稱字後稱名。《史記》裏面孔子老竇就畀司馬遷叫做叔梁紇，其中「叔梁」就係佢個字，「紇」係佢個名。

亦有人自己嘅表字同名有關係。例如杜甫個表字就叫子美，其中「甫」係古代男人嘅美稱，對應「子」同「美」，其中「子」亦係古代男人嘅尊稱。其他表字同名有關係嘅人物，就如岳飛字鵬舉，飛同鵬相關；關羽字雲長，羽同雲相關。

以字行
---

**以字行**係「以字行於世」嘅意思。

唔少人自己個表字重出名過自己個名，譬如項羽，字「羽」，名「籍」；唐伯虎，字「伯虎」，名「寅」。

可能係佢哋自願同偏愛嘅，亦都可能只係坊間叫慣咗。

### 名人

大致按生年排列，後面嘅係原名：

* 王玄甫王誠
* 杜季良杜保
* 張仲景張機
* 嚴白虎嚴虎
* 韋孝寬叔裕
* 殷開山殷嶠
* 李神通李壽
* 房玄齡房喬
* 杜伏威杜堯
* 尉遲敬德融
* 唐休璟唐璿
* 薛仁貴薛禮
* 孟浩然孟浩
* 呂洞賓呂嵒
* 武平一武甄
* 文天祥雲孫
* 程鉅夫文海
* 王實甫德信
* 羅貫中羅本
* 劉伯溫劉基
* 陳性善復初
* 楊士奇楊寓
* 李時勉李懋
* 唐伯虎唐寅
* 文徵明文壁
* 陳萬化陳矩
* 陳湯銘貞盤
* 李盛唐李唐
* 潘鏡泉潘鑒
* 胡雪巖光墉
* 韋昌輝韋正
* 區澤民區德
* 辜鴻銘湯生
* 孫祿堂福全
* 吳稚暉吳脁
* 洪棄生洪繻
* 傅錫祺傅南
* 蔣介卿瑞生
* 陳師曾衡恪
* 廖仲愷恩煦
* 範回春錦春
* 魏克三魏雋
* 李石曾煜瀛
* 劉仲文劉公
* 林獻堂朝琛
* 蔣百里方震
* 馬君武馬和
* 張君勱嘉森
* 柳亞子棄疾
* 汪辟疆國垣
* 李炳南李豔
* 胡剛復文生
* 劉伯承明昭
* 許地山贊堃
* 胡若愚言愚
* 楊亮功保銘
* 薩孟武本炎
* 洪炎秋洪槱
* 陶希聖匯曾
* 俞平伯銘衡
* 龍榆生沐勛
* 張靈甫鐘麟
* 梁實秋治華
* 徐道鄰審交
* 吳清源吳泉
* 錢仲聯萼孫

先秦
--

先秦女人字嘅構成又同男人唔一樣，稱呼嗰時係用先字後姓嘅。

亦有唔少係喺個姓氏上面冠以排行字作為自己嘅字，分別係伯仲叔季四字，表示先後次序，孟為庶長子長女專用。歷史人物例如：季姬（姬姓第四女）、叔隗（隗姓第三女）。古時坊間流傳嘅人物例如：孟姜（姜姓長女）。

一個用晒姓同名同字嘅例子，例如季羋畀我，字季，姓芈，名畀我。

註
-

1. ↑  亦有乳名、訓名，但係正常應該唔使考慮。
2. ↑  《季姬擊雞記》主角都叫季姬，不過係虛構人物。
3. ↑  最遲唐朝就開始流傳嘅古故事「孟姜女哭長城」。

|  |  |
| --- | --- |
| Stub icon | 呢篇**表字**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**恆大集團**（粵拼：hang4 daai6 zaap6 tyun4；英文：**Evergrande Real Estate Group**，全名叫**恆大地產集團**hang4 daai6 dei6 caan2 zaap6 tyun4，係中國內地嘅大型住宅開發商。佢既係中國十大房地產之一，又係廣東五大地產發展商之一，甚至係中國大陸第一大房地產商。公司喺1996年成立，總部喺廣東深圳南山區海德三道126號卓越後海金融中心3901房，原總部喺廣東廣州天河區黃埔大道西嘅恆大中心入面。

家下恆大地產集團喺廣州、天津、瀋陽、武漢、昆明、成都、重慶、南京、鄭州、洛陽、長沙、南寧、西安、太原、貴陽等中國內地22個市都有佢嘅地皮同地產項；又以**中國恒大集團**（英文：**China Evergrande Group**）爾個名喺香港上咗市（港交所：03333）。

2008年2月27號曾經同當勞侵屬下嘅侵集團搞過戰略合作。

2017年8月，恆大集團總部由廣州搬到深圳。

旗下
--

* 廣州足球會（2010~而家）
* 恆大冰泉（2013~而家）
* 恆大健康產業（2015~而家）
* 恆大音樂（2015~而家）
* 恆大人壽（2015~而家）

債務危機
----

內文：恆大集團債務危機
截至2021年9月，恆大嘅債務超過3000億美元。

碎料
--

爾間公司嘅繁體自稱時，可能會寫「恆」或「恒」。

註
-

1. ↑  恆大地產擬明年來港上市，集資達156億元[*失咗效嘅鏈*]
2. ↑  恆大地產擬下月上市，傳集資額高達１１７億元[*失咗效嘅鏈*]
3. ↑  "Evergrande, Trump eye Guangzhou tower". *South China Morning Post*. 2008-02-27.
4. ↑  〈恒大总部正式迁入深圳 仪式低调仅宴请公司高管〉. 新浪. 2017-08-04.
5. ↑

出面網頁
----

* 恆大地產集團
**傑利亞當斯**（英文：Gerard "Gerry" Adams；愛爾蘭蓋爾文：Gearóid Mac Ádhaimh，音譯「傑律·麥亞當」；1948年10月6號—）係一位愛爾蘭共和派政治人。佢喺1983年至2018年出任新芬黨主席。

1970年代佢輾轉出入監獄好多次。最初佢因爲喺北愛爾蘭族羣衝突裏面，被認爲係愛爾蘭共和軍領袖，而俾當時嘅警察用反恐權力監禁。後來佢同其他共和派政治犯嘗試越獄俾人捉到，於是俾人定罪正式監禁。因爲佢嘅政治領袖身份，佢輾轉假釋幾次，參與北愛爾蘭共和派同英國政府之間嘅談判。2020年，英國最高法院推翻佢嘅越獄案底，原因係當年佢俾人捉入監嘅時候係冇審訊就收監，但當年嘅反恐特權法指明一定要英國政府嘅北愛爾蘭事務大臣親自批准，先至可以未審先收監。時任大臣原來冇批准捉佢，所以北愛爾蘭警察當年係違法禁錮佢，佢嘅越獄罪名故此亦要推翻。咁多年嚟，亞當斯堅稱佢冇做過愛爾蘭共和派任何武裝派系嘅成員。

佢坐緊監嗰幾年，經常用筆名「布朗尼」（Brownie）投稿愛爾蘭共和派嘅報章，提出北愛爾蘭共和派應該多啲動員組黨，參與地方政治，尤其是地區性嘅選舉。佢高調反對愛爾蘭共和軍裏面嘅強硬派系暗殺啲向英國投誠嘅前共和派武裝領袖。佢嘅立場令佢成爲新芬黨喺北愛爾蘭創黨嘅重要成員，以及80年代至90年代愛爾蘭共和派同英國政府談判嘅重要領袖。

1984年，亞當斯俾北愛爾蘭聯合派武裝分子襲擊。佢架車俾人開槍射咗20發子彈，佢喺頸、膊頭、手臂三處中槍，爭啲冇命。後來解密嘅情報顯示，原來英國嘅保安部隊一早就知道有人想暗殺佢，所以將啲襲擊者嘅子彈偷換咗殺傷力細啲嘅子彈，而且準備好警察即場拘捕槍手。

1983至1992年同埋1997至2011年，佢係聯合王國下議院嘅西貝爾法斯特選區當選人，但同所有新芬黨當選人一樣，按照新芬黨唔承認聯合王國對北愛爾蘭主權嘅原則拒絕出任。2011至2020年，佢擔任愛爾蘭衆議院議員，代表勞斯郡。

參考
--

1. ↑  "Adams' prison escape attempt convictions quashed". *BBC News* (英國英文). 2020-05-13. 喺2020-05-15搵到.
2. ↑  "Adams denies IRA links as book calls him a genius". *the Guardian* (英文). 2002-10-01. 喺2020-05-15搵到.
3. ↑  Moloney, pp. 166–168.
4. ↑  Henry McDonald & Jim Cusack, *UDA – Inside the Heart of Loyalist Terror*, Penguin Ireland, 2004, p. 129.
5. ↑  McDonald & Cusack, *UDA*, pp. 129–130.
6. ↑  Kevin Maguire (14 December 2006). "Adams wants 1984 shooting probe". BBC. 喺22 March 2007搵到.
呢篇文講棋。搵緊保險公司嘅話，請睇〈**全美人壽**〉。
TransAmerica
**TransAmerica** 係種棋，係德式棋盤遊戲，兩到六人玩，玩法簡單但要一啲策略。隻棋冇隨機成分，不過就有資訊唔平等元素（每個玩家所持城市係重大秘密）。TransAmerica意思係橫越美國，起鐵路駁埋唔同城市嘅棋。

玩法
--

### 布局

棋盤係喺美國地圖，上便全部係等邊三角形網絡嘅點，當中35點代表城，分成五個區（東岸橙色；東南紅色；中北藍色；中部黃色；西岸綠色），每區有七城。如果玩家只有兩、三個，當中十個最難到嘅城唔用，變成每區五城，總共25個。

玩家首先抽城，每隻色抽一張城咭，總共五隻。抽咗唔畀其他玩家知道自己抽咗乜。

開局嗰時，計分版上每人有13 分，每完一局會倒扣。棋局有 84 條路軌共用，畀玩家輪流用。其中一個玩家，會抽做為頭一局玩先。

### 放路軌

放路軌嘅目標，係令自己手上五城，最快駁埋全國路軌系統。所以要避免其他對手，快過自己達到目標。

每局開始時，每人輪流揀一點放路軌工廠（英文 Starting Marker，圖中嘅圓柱體，有黃紅藍綠白黑，代表六個玩家），個工廠可以放喺任何一點，包括城。重點係，以後放路軌，都要通到去間工廠。各玩家工廠係唔可以重覆。即係話，開局係以佢做起點。

每個玩家輪流放一到兩條軌，但如果要穿山或過河放軌（棋盤上暗粗線或紅色或者孖綫），每輪就只可以放一條軌。路軌系統係單一嘅（全國路軌），只要駁埋對手嘅路軌，咁雙方嘅軌就打通，可以用埋對方嘅軌。

### 勝負

最快將路軌駁晒自己五個城，就贏一局，唔使扣分。其他玩家喺完局時，差幾多條駁埋自己五城，就扣幾多分。留意穿山過河計兩條路軌。例如爭 6 條軌，就淨低 13-6=7 分。

如果 84 條路軌用盡，無人駁埋自己五個城，就當係冚世界輸一局，每人計下差幾多軌先至駁晒自己五個城，齊齊扣分。

喺每局完咗捉分之後，如果有玩家分數零分或者以下，遊戲就完，最高分嘅就叫贏。若果所有玩家重有分，就從新開一局。上局開頭嘅，就退畀下一個，順序一樣，即係上局開第二，係變咗開局嘅人。每人會重新抽過五個城。

TransEuropa
-----------

TransEuropa 被視為 TransAmerica 嘅姊妹遊戲，規則比 TransAmerica 複雜。

網上資源
----

呢個遊戲可以喺 BSW  免費登記後玩，網址亦有英文介紹同埋規則 。

出面網頁
----

* TransAmerica
**Jessica Alyssa Cerro**（1995年8月14號-），以藝名**蒙泰涅**（Montaigne）活躍，係一位澳洲嘅歌手同埋Twitch實況主。佢嘅首張專輯《Glorious Heights》喺2016年8月5號發行，喺ARIA專輯榜最高排名第4位。喺2016年ARIA音樂獎頒獎典禮上，佢以呢張專輯贏咗「突破性藝術家－新作品」獎項，同時入圍其他三個獎項。2016年4月，佢同Hilltop Hoods合作嘅歌曲《1955》入侵ARIA單曲榜排名第2位。

原本佢應該以佢嘅歌曲《Don't Break Me》代表澳洲參加2020年歐洲歌唱大賽，但因為武漢肺炎疫情而取消。佢後來喺2021年歐洲歌唱大賽以《Technicolour》一曲代表澳洲，不過未能晉級決賽，成為自2015年澳洲首次參賽以來首位未能晉級決賽嘅代表。

| * 睇
* 傾
* 改
 澳洲喺歐洲歌唱大賽嘅參與 |
| --- |
| *歐洲歌唱大賽 - 決戰澳洲 (Eurovision – Australia Decides)* |
| 各屆參與 | 
* 2015
* 2016
* 2017
* 2018
* 2019
* ~~2020~~
* 2021
* 2022
* 2023

 |
| 藝人 | 
* 林多玫 (Dami Im)
* Isaiah
* 謝茜嘉梅寶
* 蒙泰涅
* Kate Miller-Heidke
* Sheldon Riley
* Guy Sebastian
* Voyager

 |
| 歌曲 | 
* ~~"Don't Break Me"~~
* "Don't Come Easy"
* "Not the Same"
* "Promise"
* "Sound of Silence"
* "Technicolour"
* "Tonight Again"
* "We Got Love"
* "Zero Gravity"

 |
| * 備註：劃走嘅表示澳洲最終無參與
 |
皇上皇而家喺下九路嘅仲開嘅總舖
**皇上皇**（粵拼：wong4 soeng6 wong4）係廣東廣州嘅一間老字號舖頭，1940年由謝昌創辦，家下係嶺南國際屬下嘅企業，總部喺荔灣區下九路1～3號。間嘢喺廣州地區，主要整臘味比較多而出名。

史
-

舖頭喺1940年由謝昌一手創辦，初期嗌過「東昌」個名，1943年改名做「東昌皇上皇」。

1945年光復後，上下東昌（喺海珠南路鋪係上，下九路新開嘅鋪係下）日均分別產銷500到600斤貨品。

其後謝昌由第十甫加拿大冰室度，挖咗個制冰師傅返來主理皇上皇自製嘅雪糕、雪條。1947年，又喺海珠南店開咗東昌冰室，開咗廣州臘味鋪兼營冰室嘅先例。到1948年，又先後喺下九路同太平南分號度做埋凍飲，仲喺一德路石公祠開埋雪條廠做批發。

發展到1949年，皇上皇成咗廣州臘味行業入邊發展較快嘅商家之一。當其時旗下有太平路（現人民路）為記同下九路下東昌兩間分號，仲有大新路、一德路石公祠開嘅3間工廠，主要製造番梘同雪條。而謝昌本人仲有成15個物業。

### 共和國後

謝昌喺1950年代初，同屋企人一齊去咗澳門同香港發展，廣州嘅生意轉由個仔謝德打理，生產經營則交由一位信得過嘅「師爺」（即掌櫃兼買賣手）葉海幫手打理。

到1956年公私合營後，兩間東昌皇上皇畀廣州食品公司（而家嘅廣州食品企業集團）食咗，海珠南老舖畀冚埋，剩低下九路間鋪仲開。而太平南路為記分號，經營逐步改為冬天售賣雲吞麵，夏天賣雪糕、凍飲。

文革受破四舊影響，個鋪名「**東昌皇上皇**」畀人話含有「帝王思想」，有三層樓高嘅大招牌，喺午夜時分畀拆落來揼爛，之後一度改名做「紅上紅」同「廣東臘味」等。呢段時間啲市民仍然認可皇上皇出嘅臘味係正宗，唔少住東山、海珠嘅街坊仲專程搭車去入貨。

1981年鋪面改返名「皇上皇」，仲重新設計咗皇冠款嘅新商標，1987年發展成肉食製品廠。

### 香港

謝昌1950年代初由廣州遷港後，喺彌敦道開返「皇上皇臘味」仲有「皇上皇餐廳」，中環德輔道中就開咗「皇上皇雪糕公司」，推出咗唔少港人童年熟知嘅「噴火雪糕」。當年謝家「太子」謝興銓係省城名人，「肥仔德」無人不識，搭飛機赴美探親，試過「飛機餐」後，隨即喺「皇上皇」度推出「飛機餐」，用個大盤分大小多格，分格裝麵包、牛油、牛扒或豬扒等餐食。旺角鋪面做到1980年代執咗，留低一棟皇上皇大厦。 

### 臺灣

臺北忠孝東路有個「廣東皇上皇」，話係一位居港粵人喺民國68年（1979）創辦，未知係咪謝家後人遷辦。呢個舖頭話原先係自製燒臘為主銷售，後為咗喺臺灣整返道地嘅廣式臘味，就請返香港啲傳統師傅，用埋臺灣當地啲高粱酒等，整過廣式臘味。

出品
--

初頭謝昌係落手落腳整臘味，揀選川純正嘅玫瑰露酒。製作陣要求係「灌得 (滿)、斟得勻、綁得緊」，還由南海度請埋豉油師傅，喺東昌三樓自曬生抽、老抽。 

開初嘅品種比較簡單，有「三七腸」、「二八腸」，都係肥瘦比例上嘅變化。後來風味多樣化咗，比如豉油，佢會用有色或者冇色豉油做臘腸，應對顧客嘅唔同需求。有出一款東昌金牌老抽腸比較多見，1945年光復後仲推出過生抽腸、切肉腸、白油腸等多個品種。

搬去香港後出品出名嘅有噴火雪糕、原子燒雞，仲有套餐「飛機餐」。

軼事
--

初頭謝昌嘅大佬謝柏早過佢，開咗個「八佰載太上皇臘味店」。謝昌就係賣鹹魚、沙欖、雜物呢啲嘢先，後尾見大佬嗰度生意做得好，就擺攤賣臘味，有咗本銀後就開咗固定檔「東昌臘味店」。到1943年改名叫「東昌皇上皇臘味」，有意趕超「太上皇」。

而舊日謝昌嘅經營出色，據話當其時佢擺咗好出名嘅「三個陣」。

第一個就係秋冬全力整臘味，叫做以火為主嘅「朱仙陣」。第二個係喺鋪頭做冰室，謝昌當時專門請咗加拿大冰室好有名嘅一啲製作人返嚟，吸引咗好多夏天嘅顧客，呢個就係以冰為主嘅「陰風陣」。第三個，喺做臘味時會剩啲下腳料，呢啲肥肉就可以做番堿，呢個叫做「溫和陣」。因為「三陣並施」，一年四季都有生意做。

謝仲好識做宣傳賣招牌，喺達官貴人常出入嘅海珠大戲院，就重金捐咗幅繡埋「東昌皇上皇臘味店」嘅前幕畀戲院。喺電臺度都放埋臘腸、番梘嘅告白。臘腸嘅告白詞係：「想想想，皇上皇風腸，一年一仗（舊底粵語叫『次』做『仗』），任君選嘗。」番梘嘅就係：「阿伯阿伯點解你件衫咁邋遢？買件『皇上皇』，包你雪咁白」。

而梅艷芳細個，就住旺角嘅「 皇上皇」燒臘同雪糕店對面，嗰陣仲未試過雞髀同雪糕，每次放學經過皇上皇燒臘陣，舖頭金黃色嘅燒雞都誘惑著梅豔芳，同其他女仔一樣，大家會圍埋睇著流埋口水。梅就開始有咗願望，諗著大個咗搵到第一份糧，就去「 皇上皇」買返隻童子雞畀自己。

睇埋
--

* 孔旺記
* 八百載
* 嶺南集團

出面網頁
----

* 廣州皇上皇集團股份有限公司
* 廣東皇上皇（臺灣）

攷
-

1. ↑  皇上皇肉食製品廠傳奇之臘味家族"皇上皇" 互聯網檔案館嘅歸檔，歸檔日期2019年5月30號，. 廣州老字號傳奇
2. ↑  皇上皇"經典的由來 互聯網檔案館嘅歸檔，歸檔日期2019年1月15號，. 2015-01-14 上海澤楷
3. ↑  "金冠"照耀 腊味生辉 互聯網檔案館嘅歸檔，歸檔日期2019年5月30號，. 包明仁 李煜 廣州文史
4. 1 2 3  互聯網檔案館嘅歸檔，歸檔日期2020年3月28號，. 广州副食老字号]皇上皇腊味 "煮豆燃箕"演绎商战风云 2007-03-19 广州图书馆
5. ↑  生活語絲：陸上飛機餐 文匯報 2006-12-03
6. 1 2  皇上皇：从青出于蓝到超"粤"发展 互聯網檔案館嘅歸檔，歸檔日期2019年5月30號，. 2013年10月30號 南方都市报
7. ↑  中华老字号 "腊味之王"——皇上皇 越秀区图书馆
8. ↑  梅艷芳：給我一個做女人的空間 文：林燕妮 林燕妮筆下的文化紅星
9. ↑  封面八卦 ▏成年后有多红童年就有多惨，百变天后梅艳芳离开13年了 互聯網檔案館嘅歸檔，歸檔日期2019年5月30號，. 2017-01-01

* 广州腊味鲜为人知的故事，皇上皇的那些年那些事 搜狐
* 皇上皇：从青出于蓝到超"粤"发展 南方略咨询
* 皇上皇 飞嘴特产网
南方周末、南方都市報大厦南方日報大厦
《**南方都市報**》（簡稱「**南都**」）係中華人民共和國南部嘅一份綜合類日報，喺1995年3月開始試刊，1997年1月1號正式創刊。

佢係廣東省委機關報《南方日報》下級分身，都係出自南方報業傳媒集團，集團總部喺廣州，由廣東省政府黨委操作，報業性質係機關報。事業單位而家由中共廣東省委委託中共廣東省委宣傳部主管同埋主辦。

本報以廣州、深圳兩個城市為中心，覆蓋廣東，係當地影響力較大嘅報紙之一。由2010年12月起，南方都市報重賣到去香港同埋澳門。

雖然係國企操作報紙，不過扮演中國式自由主義角色，同《環球時報》之類個大中華主義立場明顯相對應。

睇埋
--

註
-

參考
--

1. ↑  胡剑龙 (2010-08-02). 〈王华元与南都往事〉. 财经网. 原著喺2015-05-05歸檔. 喺2012-03-25搵到.
2. ↑  〈全國省級黨委機關報第一家——南方日報報業集團成立〉. 《新聞採編》 (簡體中文). 南方日報 (04). 1998. 原著喺2021年11月13號歸檔. 喺2019年10月26號搵到.
3. ↑  〈南方報業傳媒集團機構編制方案〉 (PDF). 《廣東省機構編制網》 (簡體中文). 廣東省機構編制委員會辦公室. 2010-08-09.`{{cite web}}`: CS1 maint: url-status (link)
4. ↑  赫海威 (2019-08-01). 〈胡錫進，中美對抗時代的民族主義傳聲筒〉. 《紐約時報中文網》. 喺2019-10-06搵到.

出面網頁
----

* 南都網 （簡體中文）
**顏寬恒**（1977年9月14號—）係中國國民黨籍臺中市政治人，沙鹿人，做過國民黨副秘書長、立法委員及無黨團結聯盟國民大會代表，係台中黑派代表。

政治生涯
----

2012年11月底，佢老豆顏清標被褫奪公權而被撤職，顏寬恒就代父出征以國民黨籍贏得2013年臺中市第二選舉區立法委員缺額補選，以1138票嘅些微差距保住顏家政治香火。佢喺2016年連任成功，但得票之差亦只係五千幾票。

2020年，佢大爆冷門，以5073票嘅些微差距輸咗畀台灣基進嘅陳柏惟，以選區行政區全敗嘅姿態結束兩屆七年嘅立委連任之路，亦係佢家族自阿爸顏清標參政30年來首次吞下敗仗。

去到2021年，佢積極支持陳柏惟罷免案，但呢次罷免案就被視為為前高雄市長韓國瑜喺2020年被罷免後，韓國瑜同國民黨一啲支持者發起嘅報復性罷免案之一。罷免案最後被通過，而佢就喺11月9號被國民黨徵召參加有關議席補選，不過佢輸咗畀民進黨嘅林靜儀。

演出作品
----

### 電視劇

|  |  |  |  |  |
| --- | --- | --- | --- | --- |
| 年份 | 片名 | 導演 | 飾演 | 備註 |
| 2021年 | 《國際橋牌社2》 | 汪怡昕、林世章、林龍吟 | 分局長 | 客串
同立法委員陳柏惟、台北市議員阮昭雄共同演出 |
|

爭議
--

### 家庭背景相關

台中前新聞局長卓冠廷曾經話佢，細細個就用阿爸嘅特別費去有小姐接待嘅酒店，服務處仲係黑道交贖金嘅地檔，檳榔攤係嫌疑犯放槍嘅地方。

### 關於論文嘅爭議

喺2021年10月，顏寬恒被廣泛報道，佢喺中華大學嘅碩士論文，內容直指「黑道份子常藉由參與鄉鎮市長或民代的選舉漂白身分」、「地方派系與黑金轉戰縣或立委選舉」、「排除黑金與派系政治」。結果，有啲人就基於佢嘅家庭背景，揶揄佢話佢篇論文好中肯，講出自己親身經歷。另外，呢篇論文亦被發現抄襲元智大學碩士生徐秀華喺2003年發表嘅論文，而且冇註明出處，唔符合學術倫理規範。

參考
--

1. ↑  〈台中立委補選 顏寬恒險勝千票〉. 原著喺2013年1月30號歸檔. 喺2021年10月19號搵到.
2. ↑  Storm.mg (2021-02-08). 〈罷捷前喊停「報復性罷免」惹藍眾怒！趙少康急曝「停戰底線」-風傳媒〉. *www.storm.mg* (臺灣中文). 喺2021-10-19搵到.
3. ↑  快訊／朱立倫徵召顏寬恒參加中二選區補選　今晚7點宣布
4. ↑  〈顏寬恒客串國際橋牌社被嗆 粉絲直呼劇組不要命〉. 原著喺2021年1月30號歸檔. 喺2021年10月19號搵到.
5. ↑  〈護航陳柏惟 卓冠廷：國民黨地方惡霸及權貴黑金才最該被台灣人淘汰 | 政治 | Newtalk新聞〉. 《新頭殼 Newtalk》 (中文). 2021-10-08. 喺2021-10-19搵到.
6. ↑  〈顏寬恒碩士論文談「黑道藉選舉漂白身份」!被酸：誠實陳述地方亂象 | 政治 | Newtalk新聞〉. 《新頭殼 Newtalk》 (中文). 2021-10-22. 喺2021-10-22搵到.
7. ↑  三立新聞網 (2021-10-22). 〈又來了！顏寬恒論文談「黑道藉選舉漂白」遭爆「複製貼上」 | 政治 | 三立新聞網 SETN.COM〉. *www.setn.com* (中文). 喺2021-10-22搵到.
8. ↑  〈顏寬恒論文談「黑道藉選舉漂白」 學者嘆：與現在造假的刪Q差很多 | 政治 | Newtalk新聞〉. 《新頭殼 Newtalk》 (中文). 2021-10-22. 喺2021-10-22搵到.
**五一三事件**（粵拼：ng5 yat1 saam1 si6 gin6、馬來話：**Peristiwa 13 Mei**、英文：**13 May Incident**），係馬來亞半島一場種族衝突事件，衝突喺1969年5月13號爆發，並延續咗幾個月。

事件嘅起因係馬來西亞聯邦反對勢力喺嗰一年舉行嘅1969年第三屆全國選舉中獲得50.9%嘅得票率，第一次超越聯盟政府（國民陣線嘅前身）。反對黨喺5月11號進入吉隆坡慶祝勝利並且遊行。一啲巫統嘅激進黨員爲呢件事觸怒，舉行反示威。5月13號，兩派人馬喺街頭短兵相接，最終演變成為流血大暴動。5月15號，最高元首陛下應首相東姑阿都拉曼之請宣佈全國進入「緊急狀態」。

馬來西亞聯邦政府官方解釋呢件事件嘅主要原因係馬來人同華人之間嘅種族衝突，原因係喺當時嘅各民族之間政治同經濟能力有好大嘅差異；但係，部分華人認為呢次事件係馬來人針對華人所展開嘅屠殺行為。呢次血腥嘅種族衝突導致咗好多死傷；喺華人佔多數嘅地區，華人死傷人數遠高過馬來人。

事後阿都拉薩將此前嘅激進民族主義改成溫和嘅改良主義。馬來西亞政府開始執行馬來西亞新經濟政策以消除各種族喺政治以及經濟能力嘅差異，同時減低貧民率，提供好多工作機會同提升收入。其中主要內容係畀馬來人同馬來西亞土著特權，以提高佢哋嘅經濟佔有率。新經濟政策喺馬來人入面培養咗一批中產階級。

參考
--

1. ↑  〈海外華人：馬來西亞〉. BBC News.
2. ↑  柯嘉遜 (2019-05-13). 〈50年後，是時候解密"513事件"了〉. 《當今大馬》.
3. ↑  "Guan Eng: National unity and racial threats don't gel". 2004-10-06. *Malaysiakini*.
4. ↑  "The Death of a Democracy" by John Slimming. Book written by an Observer/UK journalist, who was in Kuala Lumpur at the time.
5. ↑  〈五一三悲劇（全國行動理事會報告書）〉. 原著喺2008年2月18號歸檔. 喺2021年7月17號搵到.
6. ↑  *Silver lining in a dark cloud: May 13 was not all bad news*, Malaysia Today, 原著喺2007年3月6號歸檔, 喺2021年7月17號搵到
**南方大廈**（粵拼：naam4 fong1 daai6 haa6），簡稱**南大**（naam4 daai6），係中國廣東省廣州市一間老字號大廈，喺荔灣區沿江西路嘅北邊、西堤二馬路嘅南邊、靖遠路嘅東邊、人民南路嘅西邊。呢間大廈以前攞過華南地區最大嘅綜合性百貨商舖，佢重係中國內地12間大型百貨商舖入面嘅其中一間商舖。之前佢攞過為廣東省同全國商業先進企業，重俾人話咗係全國最佳商店。喺嗰年，就成日有句「唔入南方大廈，未算到廣州」嘅講法。呢間大廈有50米高（入面有12層樓）。佢既係成個廣州入面，第一棟鋼筋混凝土結構嘅大廈，又喺1922年—1937年之間攞過「廣州第一高樓」嘅稱號。

逳手同落成時間
-------

呢間大廈喺1918年開始逳手，1922年起好。

史
-

喺海珠區嗰邊望過去嘅西堤大新公司中華民國時期嘅西堤大新公司廣州西堤大新有限公司嘅海報，入面印住「羊城第一樓，樓高十二層」嗰啲字。
### 起大廈之前

喺1914年，有2位澳洲華僑——分別係蔡興同蔡昌喺惠愛街（而家係中山五路）同雙門底（而家係北京路）嘅十字街口度起咗間「城內大新公司」（而家係新大新百貨）。佢哋兩位喺城內大新公司起好咗之後嘅第4年（1918年），又喺西堤度搞咗間「城外大新公司」出嚟，佢哋喺起緊大廈嗰陣咗分得出邊間係「城外大新」同「城內大新」，佢就將西堤度嗰間大新公司改咗叫「南方大廈」。嗰時佢哋改「大新」呢兩個字唔單止係有「大展新猷」噉解，而且係從「The Sun」嘅英文名用粵語音譯出嚟嘅諧音。嗰時嘅大樓設計喺中國內地好少見，甚至而家幾乎搵唔到咁滯。

### 大廈起好之後，開業無耐。

到咗1922年，間大樓就起好咗重開埋業。嗰時棟大樓係華南地區最靚、最大嘅百貨商店。喺大廈開業無耐，重吸引咗好多人去睇、買嘢、同埋旅遊都有。間大廈開咗業之後，佢嘅營業額重領先咗其他同行嘅公司添。

### 遇到大難

由於1937年7月7號爆咗單抗日戰爭。到咗1938年10月20號，由於日本仔霸咗廣州，而城外大新公司就俾日本仔炸到火燭重連續燒咗四日三夜咁耐，搞到入面啲貨都燒到得返炭咁滯。重有嘅係，城內大新入面啲貨喺廣州淪陷之前都搬嗮去西堤嘅城外大新度保存嘅嘢都唔好彩，冚唪唥都燒爛嗮，得返好少貨響度，搞到廣州大新公司蝕嗮本都有。

### 中華人民共和國成立之後

到咗1954年，間大廈重新裝修咗次之後開返，不過佢改咗嗌「西堤百貨商店」，喺1960年就整大咗一次商店。文化大革命初期，由於受到改名風波嘅影響，間大廈改咗嗌「人民百貨商店」嘅名，到咗1970年又整大咗一次商店。喺1973年，間大廈改返之前用過嘅名，啫係而家嗌「南方大廈」。

### 改革開放之後

1982年，呢間大廈嘅日平均營業額去到470,000幾蚊人民幣，而年銷售額喺全國12間大型百貨商店入面排第3（前面嗰兩個係北京市百貨大樓同上海市第一百貨商店）。

1986年，間大廈喺西濠二馬路整咗間24小時便利店，而呢間嘢重係開創咗嗰時中國大陸嘅24小時便利店先河。

### 逐漸衰落

喺1990——1995年之間，嗰時嘅南方大廈都搞得幾旺下，甚至喺中國十大零售企業入面，排咗前三位都有。而喺年銷售額方面，間大廈去到13幾億蚊多啲。甚至喺1993年，間大廈俾中華人民共和國國內貿易部定咗係中華老字號。不過喺天河區開咗間天河城等一系列嘅現代化購物中心之後，重有舊城區成日遇到大塞車同冇車位嘅問題，南方大廈嘅營業額喺1996年開始一落千丈，甚至重搞蝕本生意都有。雖然話市政府批准咗嚟搞資產重組，但係都冇用。

1997年1月，南大同香港粵海集團屬下嘅粵海投資有限公司一齊合作，搞咗間南方大廈有限公司出嚟，索然話丼咗56%嘅投資總額落去嚟搞返啲生意，但係合咗資之後無耐，有搞出後蝕本生意，甚至重冇錢賺咁滯。而粵海集團咁啱撞正亞洲金融風暴，就再都唔理南方大廈份喇，佢合作到2001年都玩掂。

到咗1999年7月，呢間嘢俾市政府公佈咗係第5批廣州市文物保護單位。喺2000年重俾廣州市政府搞埋第1批廣州老字號份入去。

### 最後一日嘅瘋狂

2001年底，由於廣州市搞咗國有商業企業改革，南大集團就話唔撈喇，而係加入咗廣百集團嚟搞返啲生意。就喺2004年9月5號，南方大廈咁啱搞到最後一日，之後就執咗笠。喺執笠之前嗰日，佢嘅營業額就超過咗300萬，而入場人次甚至超過15萬
。

### 而家

到咗2005年1月，南方大廈變咗國際電子數碼城，佢主要嚟搞電子、數碼、手機嘅零件、配件批發等呢啲業務。

分店
--

而家嘅南方大廈附屬有以下呢啲企業響度：

* 天河南方大廈廣客隆貿易有限公司
喺天河區黃埔大道西68號嘅冼村商業街入面。喺1993年8月8號開檔，佢係中國大陸第一間大型貨倉式商場。1996年，由於天河城開咗張，間嘢搬咗佢南海黃岐，而家呢度係廣客隆家居城。
* 天貿南方大廈百貨有限公司
喺天河區天河路嘅天河城入面。佢係廣東天貿百貨有限公司（而家係天河城集團）同廣州南方大廈有限公司一齊合作，喺1996年1月起好，1996年2月9號喺天河城二、三樓試業，8月18日正式開業。到咗2002年底，由於債務同其他問題，南方大廈將佢38%控股轉咗畀廣東粵港控股，重改咗名嗌「廣東天貿南大百貨有限公司」。2004年5月1日重改咗名嗌「天河城百貨」。
* 南豐商場：
喺海珠區江南大道中154號，喺1985年成立，佢係海珠區第一間大型百貨商店。佢係南方大廈有限公司屬下嘅全資企業。到咗2002年8月23號，南豐商場執咗笠，之後由廣百集團接手，變為廣百百貨江南分店，重喺2008年執埋笠。而家嗰度係麗日廣場。
* 荔灣百貨有限公司：
喺德星路9號嘅荔灣廣場裙樓嘅2樓同3樓嗰頭，2002年執咗笠。
* 西城廣客隆：
喺環市西路89號嗰邊，2002年執咗笠。
* 棠溪廣客隆：
喺三元里大道228號，2003年執咗笠。間大廈執咗笠之後俾廣百集團轉成廣百電器棠溪店。
* 西環廣客隆：
喺增槎路22號。間大廈喺2003年執咗笠之後重變咗間空屋，而家係一間私立民營醫院。
* 成豐百貨有限公司：
喺機場路1800號嘅成豐大廈入面，2002年執咗笠。
* 黃岐廣客隆：
喺佛山市南海區廣佛一路238號。1996年從天河搬到呢度，2003年2月因轉咗股份而執笠。而家係間家私城。
* 南方大廈（南海平洲）海天百貨公司：
1999年執咗笠
* 盈豐商場：
間商場喺2001年開咗幕之後兩個月就執咗笠

連出去
---

* 南方大厦
* 南方大厦国际电子数码城
* 南方大厦30年兴衰 - 《羊城晚报》2008年7月31日

註
-

1. ↑  〈老字号南方大厦明天迎客〉. 《广州日报》. 新浪网. 2005-01-17. 喺2012-04-28搵到.
2. ↑  〈广州南方大厦上演"最后的疯狂" 最后一天营业额超300万〉. 《信息时报》. 新浪网. 2004-09-06. 原著喺2020-09-27歸檔. 喺2012-04-28搵到.
歐裔剛果人係嚟自剛果民主共和國嘅歐洲人後裔

歷史
--

想知多啲：Belgian Congo
剛果嘅白人人口同比利時殖民帝國嘅建立有關,同埋喺比利時統治**嗰陣**同之後產生咗波動。 估計喺剛果自由邦時期，剛果有1500個歐裔。喺剛果政府接管咗剛果自由邦之後，比屬剛果就承繼咗剛果自由邦。之後呢個數字喺1930年升到17,000人,但係喺1934年跌到11,000人。 喺1947年,剛果嘅白人人口係24,000人,1959年為係115,157人。[1] 二戰之後呢 ,剛果嘅白人人口就穩定咁增長,直到1960年,比利時授予剛果共和國獨立。

白人定居者主要係政府官員同傳教士, 同埋唔成比例嘅後生仔。 喺二戰之後,比利時人佔咗剛果白人人口嘅40%到65%。 喺剛果自由邦時期同比屬剛果嘅早期,大多數剛果白人都係斯堪的納維亞人。[1] 人口數量在1950年代發生了變化。 1959年淨係得0.9 %嘅比利時人住喺剛果。

因為剛果有好多土地面積同人口,到1959年,剛果白人淨係佔咗總人口嘅0.8%左右。 

殖民時期結束咗之後同埋剛果危機之後,剛果白人開始減少,但係少數揀咗繼續留喺扎伊爾,後尾又留喺剛果民主共和國。 

  

宜家總共有五千個希臘人同五千個比利時人住喺剛果民主共和國。

名人
--

 

* Marie Branser (生於1992年),德國出世、入籍嘅剛果民主共和國嘅柔道運動員,2020年東京奧運嘅運動員

參考文獻
----

### 進一步閱讀

* Vanthemsche, Guy (2012). *Belgium and the Congo, 1885–1980*. New York: Cambridge University Press. ISBN 978-0-521-19421-1.
* Bud, Guy (2020). "The 'Settler Moment' in Belgian Africa: Europeans in the Belgian Congo and Ruanda-Urundi during the Second World War". *Journal of Belgian History*. **50** (1): 38–58.
* "Democratic Republic of Congo Country Profile. Genocide Watch, 1 December 2012.
**8355方法**（英文：8355 method，簡稱**8355**）係還原扭計骰嘅一種初級方法，由台灣人許技江（Reheart Sheu）發明，原理上都可以算係層先法嘅一種，特色係扭頭兩層嘅時候專登唔扭哂，留低兩格做「工作空間」，所以可以記少好多公式。同另一種常見嘅初級方法層先法要用大約6條公式相比，8355方法只需要1至3條公式。缺點同層先法一樣，需要好多步數，亦即係話會扭得好慢，唔係一個速解方法。

8355個名就係嚟自佢嘅步驟：

1. 第一層有9個方塊，但係只會扭好**8**塊，留返一個角位做工作空間；
2. 第二層有4個邊塊，但係只會扭好**3**塊，留返一個邊位做工作空間；
3. 利用第一、二層嘅工作空間，扭好剩返嘅**5**個邊塊，其中包括第2步無扭好嘅邊位；
4. 用公式扭好剩返嘅**5**個角塊，其中包括第1步無扭好嘅角位。

歷史
--

許技江喺佢寫嘅書《魔方高手製霸技》入邊提出呢種方法，賣點係唔使記好多公式就可以還原扭計骰。

睇埋
--

* 層先法
* 鎖匙窿方法

參考資料
----

1. 1 2  "8355 Method - Speedsolving.com Wiki". *www.speedsolving.com*. 喺2022-08-13搵到.
2. 1 2  〈魔方高手制霸技〉. 《百度百科》. 喺2022-08-13搵到.
3. ↑  〈魔方——台湾许技江老师的8355法 - 百度文库〉. *wenku.baidu.com*. 喺2022-08-13搵到.

### 書目

許技江 (2012). 《魔方高手製霸技》. 河南科學技術出版社. ISBN 9787534952401.

|  |  |
| --- | --- |
| Stub icon | 呢篇玩具文係楔位文。歡迎幫維基百科擴寫佢。睇 • 論 • 改 • 歷 |
**蒙巴頓家族**（英文：Mountbatten）係英國一個貴族，德國黑森巴騰堡家族嘅分支。依家阿頭係佐治·蒙巴頓。

發源
--

蒙巴頓家族係德國黑森巴騰堡家族嘅分支。巴騰堡家族係黑森－達姆城王朝嘅分支。1851年，黑森大公國嘅亞歷山大王子同波蘭軍官個女茱莉亞·郝克結婚，因為佢哋係貴庶通婚，所以佢哋嘅後人冇黑森大公國嘅繼承權。同年，亞歷山大王子嘅大佬路德維希三世封茱莉亞·郝克做「巴騰堡女親王」，係根據巴騰堡呢個鎮嚟改嘅。

響1858年，巴騰堡家族嘅仔女獲得咗「王子」同「公主」嘅稱號。但由於「巴騰堡親王」呢個銜頭冇傳承性，即呢個銜頭只係茱莉亞·郝克可以有，佢嘅後人冇得繼承。

歷史
--

亞歷山大王子同茱莉亞·郝克嘅兩個仔，海因里希同路克維希，都同英國王室女仔結婚：海因里希嘅老婆碧翠絲公主，係維多利亞女皇細女；而路克維希嘅老婆維多利亞公主，就係維多利亞女皇外孫女。路克維希亦加入英國海軍，後嚟仲做咗第一海務大臣。

響一戰期間，英國嘅反德情緒好高，路克維希響英王佐治五世嘅建議下，就響1917年7月14號將家族姓由「巴騰堡」（德文：Battenberg）英文化做「蒙巴頓」（英文：Mountbatten），佢亦將自己個名由「路克維希·巴騰堡」英文化成「路易·蒙巴頓」，希望通過咁樣嘅方式嚟同德國人劃清界線，從而得到市民支持。路克維希仲放棄咗本身有嘅德國貴族銜頭。為咗補償返路克維希，佐治五世就封佢做米爾福德黑文侯爵、麥地那伯爵（英語：Earl of Medina）同埋奧爾德尼子爵（英語：Viscount Alderney）。

路易·蒙巴頓嘅二仔路易，畀人封做「緬甸蒙巴頓伯爵」。而佢嘅侄仔亞歷山大·蒙巴頓，就畀人封為「卡里斯布魯克侯爵」。

1947年，路易·蒙巴頓嘅外孫希臘王子菲臘（父系係格呂克斯堡王朝），同英國時任王儲伊利沙伯結婚。菲臘放棄咗丹麥同希臘嘅王位繼承權，就跟阿公路易·蒙巴頓嘅姓。1960年，伊利沙伯二世頒佈咗一道樞密院御令，決定後人嘅姓係「蒙巴頓-溫莎」。
**馬加爾尼使團**（**Macartney Embassy，** **Macartney Mission**），係喺1792年由英王佐治三世派遣嘅一個外交使團，係英國第一個派去中國大陸嘅使團，係以嗰時嘅領隊馬加爾尼伯爵命名嘅。

呢個使團原設嘅目標包括咗：請求大清開放多啲貿易口岸、喺北京設返使館仲有放寬對英商嘅貿易限制、出讓領土作為英商嘅居留地、允許英人傳教等。使團最後成功拜見到清乾隆皇帝，但因各種問題發生咗爭拗，所請全部被人拒絕咗。

行程
--

使團喺1793年到咗大陸，最初係經天津塘沽口入京師嘅，喺承德避暑山莊拜會咗乾隆皇帝。返歸嘅時候就行水路南下，最尾就到咗廣州停留準備離開。

### 途經廣州

使團喺北京見完清帝後，到咗廣州準備返英國。嗰時新任嘅兩廣總督長麟原任浙江巡撫，為咗迎接英國使團到埠，就專登提前赴任。長麟就揀咗喺河南嘅海幢寺度，為使團舉行「謝恩」典禮。據記述： 


|  |  |  |
| --- | --- | --- |
| 「 | 我哋由呢度（十三行商館）過去對面海，嗰頭有一座（為個典禮）用木條同蓆搭起身嘅臨時建築（喺海幢寺天王殿前平臺搭建嘅彩門同紅幡）；嗰度其中有幅黃絲屏風，上面用金字繡咗皇帝個名。總督同啲官員就喺屏風前例行跪拜，表示返感謝皇恩嘅意思，因為（相信）他恩會賜我哋旅行順利。 | 」 |
| ——使團嘅隨員莊蔔羅（Sir John Barrow, 1st Baronet，1764-1848） |

啲使團人員就喺隔離嘅行商花園度留宿，仲去過花地度遊覽，同啲花農買咗啲玫瑰花籽，跟著帶咗返英國。

睇埋
--

* 十三行
* 海幢寺
* 譚夏士

參考
--

1. ↑  這座隱藏在珠江南岸的海幢寺，曾是廣州官方外交場所 2020-02-13 十七君的詩書見聞
2. ↑  海幢寺：清代广州的涉外寺院 互聯網檔案館嘅歸檔，歸檔日期2020年8月11號，. 蔡鸿生 广州文史
**世界史**或者**世界歷史**，係指有人類以來地球上歷史嘅總和，雖然世界歷史本身早喺人類文明出現之前就存在，但係人類一直到近現代先真正用呢個概念來研究同講歷史，古代嘅人都係用自己所在嘅地域做中心噉睇歷史，例如東亞嘅人就當東亞係中心噉睇，歐洲嘅人就當歐洲係中心噉睇。世界歷史根據唔同嘅時間段，可以分為古代史、中世紀史、近代史、現代史等等；根據唔同嘅地區，又可以分為唔同地區嘅歷史，例如亞洲史、美洲史等等，再細分，則係中國歷史、美國歷史等等；根據唔同嘅門類，仲可以分為經濟史、城市史。

石器時代
----

早期人類移居路線圖，根據粒線體嘅族群遺傳學而繪成（數字以千年計算）。
內文：石器時代
### 舊石器時代來臨

內文：舊石器時代
舊石器時代係石器時代嘅第一個時期。

根據遺傳學同化石學所提供嘅證據顯示，現代人類「智人」嘅發源地應該係喺非洲。大約五百萬年前，人猿嘅始祖開始演化，由南方古猿、巧人、直立人，演化到之後嘅尼安德特人同智人。尼安德特人已經絕種，智人就成為唯一一個人屬嘅物種。人類大約喺二十萬年前左右出現，嗰陣時係舊石器時代，人類已經進化咗一段好長嘅時間。人類嘅祖先例如「直立人」曾經用過簡單嘅工具，但係隨住時代演進，工具變得更加精煉同複雜。人類亦都同時創造咗語言同下葬儀式。

### 中石器時代

內文：中石器時代
中石器時代係舊石器時代同新石器時代之間嘅一段人類科技發展時期。更新世末期，即係大約一萬年前開始，農業出現之後完結，而呢個時間喺唔同地區都唔一樣。例如近東嘅地區，農業喺更新世末期已經開始出現，所以其中石器時代可以話係極短暫嘅。喺嗰啲冇受到太多冰河時期衝擊嘅地區，有時會較為傾向用「後舊石器時代（英文：Epipalaeolithic）」呢個詞。而嗰啲受到較大環境因素影響，喺後冰河時期影響帶嘅地區，就有更顯著嘅中石器時代，最少達到幾千年咁耐。例如馬格爾莫斯文化（*Maglemosian*）同阿齊利文化（*Azilian*）。但係咁樣嘅環境條件同樣令北歐嘅新石器時代遲到去公元前四千年先來臨。

### 新石器時代

內文：新石器時代
新石器時代係石器時代原始科技同社會發展嘅最後部份。佢喺公元前一萬年開始，而主要特徵係早期部落群居、農業、畜牧業同工具嘅發展。

#### 農業發展

內文：農業
根據考古學家戈登·柴爾德所形容，喺大概公元前九千年出現嘅農耕社會係一項革命性嘅大轉變。喺大約公元前九千五百年，蘇美爾人開始務農。喺大約公元前七千年，農業傳播到去印度，而喺大約公元前六千年，佢傳播到去埃及，喺大約公元前五千年，中國人亦都開始務農。

喺公元前三千年嘅歐亞大陸上面，銅製同青銅製嘅工具、裝飾品同武器開始普及。之後嘅青銅時代，喺東地中海、中東同中國等等嘅地方陸續出現鐵製工具同武器。

而河谷喺嗰陣做咗早期文明嘅搖籃，好似中國嘅黃河、埃及嘅尼羅河、印度嘅印度河流域同中東嘅兩河流域。部份過著遊牧生活嘅人，好似澳洲土著同南非嘅布須曼人就喺近代之前仍然冇農業出現。

歐亞非文明發展
-------

內文：四大文明古國
農業令到人可以生產多過必須嘅糧食，有咗糧食儲備，社會變得複雜，人口開始增加，亦都因為咁出現咗文明。科技改進咗人類控制自然嘅能力，而人類亦都發展咗交通同通訊。「複雜社會」首先出現喺歐洲、亞洲同非洲嘅大陸上面，因為農業嘅發展，令到人開始一齊聚埋喺同一個地方住。而唔同嘅聚居地，人各自發展咗唔同嘅文化出嚟。

### 兩河流域文明

內文：兩河流域文明
兩河流域文明喺底格里斯河同幼發拉底河兩條河嘅流域嘅新月沃土發展出嚟嘅文明。喺嗰度嘅蘇美爾發展咗楔形字嚟記錄佢哋嘅語言。

### 尼羅河流域文明

內文：古埃及
### 印度河文明

內文：古印度
### 黃河流域文明

參考
--

1. ↑  Brown, Cynthia; 布朗 (2017). 《大歷史:從宇宙大霹靂到今天的人類世界》. Cynthia Stokes Brown, Huijun Yang, Yaowei Cai, 楊惠君, 蔡耀緯. 台北市: 馬可孛羅文化出版. ISBN 978-986-95103-6-3. OCLC 1022964571.
香港大球場
 **香港大球場**（粵拼：hoeng1 gong2 daai6 kau4 coeng4）
（英文：**Hong Kong Stadium**），簡稱**大球場**，係香港現時最大嘅戶外康樂體育場地，喺掃桿埔東院道55號，1955年啟用。1994年3月重建完之後，觀眾席可容納高達40,000人，目前係港超球隊東方龍獅主場。

簡介
--

香港大球場前身係政府大球場，喺1952年起好，之後喺1992年由香港賽馬會出錢重建，1994年重開，並由馬會聘請英國溫布萊管理公司營運。1998年，前市政局收返大球場嘅管理權，並重鋪草地。2000年，康樂及文化事務署成立，接手大球場嘅管理工作。2015年4月，為長遠改善草地質素並確保草地更為耐用，政府同馬會合作全面重鋪大球場草地。

大球場設計新穎、設施完備，係舉行各類體育、宗教同社區活動嘅理想場地，亦係香港目前最大型嘅戶外多用途康體場地，可以容納最多40,000人。鄰近嘅掃桿埔運動場喺大球場舉辦大型體育活動期間用嚟做支援場地，畀團體租用嚟做體育比賽同訓練場地。

大球場經常舉行各類盛事，例如每年一度嘅國際七人欖球賽、賀歲盃足球賽、足球表演賽、慶祝回歸活動、百萬行，同埋各種社區同宗教活動。大球場管理當局一向致力為公眾提供完善嘅場地，並且引以為傲。

歷史
--

香港大球場以前叫政府大球場，喺1952年起好，當時有28,000個座位。大球場一啟用，迅即成為香港主要體育場地。足球運動當時喺香港大受歡迎，經常喺大球場比賽，吸引大量觀眾入場。此外，大球場亦用來舉行重要田徑比賽，同埋校際比賽、學校運動會等活動。

﻿﻿1980年代末，由於大球場座位數量同設備都有唔足夠嘅地方，前市政局同香港賽馬會展開重建工程，將大球場提升為達到國際標準嘅場地，並可以舉辦大型文娛活動，令到大眾有機會欣賞更多香地同外國製作嘅精彩節目。重建後嘅大球場喺1994年3月啟用，雖然唔再有田徑跑道，但係增加咗大量座位。大球場從建築同外型設計，以至場內設備，都力求表現出香港呢個國際大都會充滿活力同多姿多彩嘅一面。大球場佔地58,500平方米，最多可以容納40,000人，是香港目前最大型嘅戶外多用途康體場地。

設施
--

### 座位數目

|  |  |
| --- | --- |
| **座位總數：** | 40,000 |
| **主層：** | 18,256 |
| **廂房層：** | 3,153 |
| **高層：** | 18,507 |
| **傷殘人士座位：** | 200 |

### 草地球場

|  |  |
| --- | --- |
| **面積：** | 130米 x 74米 |
| **草地總面積：** | 9,620 平方米 |
| **球場通道：** | 分別係4.8米（闊）x 4.1米（高）同 4.25米（闊）x 4.1米（高） |
| **草地負荷量：** | 每平方米 1,000 公斤 |

### 飲食設施

* 一間分為兩層，共可容納400人嘅餐廳
* 18間分布喺各層大堂嘅特許經營食肆
* 4間喺廂房層嘅酒廊同酒吧

### 衛生設施

* 38間洗手間同7間殘疾人士專用洗手間

### 安全同通訊設備

* 畀警察指揮中心、節目控制室同保安控制室喺活動期間監察現場情況嘅閉路電視系統
* 一個7.68米（高）x12.8米（闊）嘅彩色大熒幕
* 78部設於看台通道，直播現場情況嘅電視機
* 一塊6.72米（高）x 9.6米（闊）嘅大型電子計分板
* 兩塊分別設於球場東面同西面看台嘅輔助計分板
* 6個公眾電話區
* 一套覆蓋成個大球場嘅公眾廣播系統

### 畀租用人/主辦機構/工作人員用嘅設備

* 球場主層西面看台設有兩間一共可以容納130人嘅貴賓廂房
* 7間設有貯物櫃同淋浴設施嘅更衣室
* 兩間表演者化妝室
* 一間裁判員專用更衣室
* 一間備有傳真、互聯網同電話服務嘅多用途室
* 畀新聞媒體喺球場內外廣播嘅設施，包括電台同電視台評述員崗位
* 兩個設有起卸裝置嘅裝卸台，可以容納40呎長嘅貨櫃車
* 兩部載貨𨋢
* 4部載客𨋢
* 41個停車位（包括兩個殘疾人士專用車位）
* 8間售賣活動紀念品嘅禮品店
* 位於大球場正門並設有24個櫃位嘅售票處

出面網頁
----

* 康樂及文化事務署 - 香港大球場
* 香港足球總會

|  |  |
| --- | --- |
|  | 維基同享有多媒體嘅嘢：**香港大球場** |


座標: 22°16′22″N 114°11′18″E﻿ / ﻿22.272861111111°N 114.18844444444°E﻿ / 22.272861111111; 114.18844444444
**五台山**（粵拼：ng5 toi4 saan1；日文：**五台山**ごだいさん(godaisan)）係日本四國地區高知市嘅鄉下度嘅一座山，佢嘅海拔唔係好高，凈係得146m。

名
-

由於從高知市入面嘅市街地嗰度開始，一直到國分川以東嘅位為止，個地勢同中國內地嘅五臺山都好似下，所以「五台山」嘅名係噉嚟。而改名嘅咁啱就係行基呢位佛教使徒。

特色
--

喺座山嘅山頂入面嘅展望台嗰度開始望，就可以睇到嗮成個高知市嘅市街地同浦戶彎嘅景區。而山地地區重有夢窗疏石開辦嘅吸江寺、竹林寺同埋高知縣護國神社、高知縣立牧野植物園呢四間嘢響度。呢度已經開咗條索道，可以往返座山對面嘅建築同埋涼亭都得。另外，高知市嘅『海潮之聲』呢部舞台劇嘅劇本，入面講到嘅主人公——杜崎拓嘅實就喺呢座山嘅旅館入面住過。

廣播發射台
-----

NHK高知放送局、高知放送、高知市FM廣播放送嘅電視、收音機嘅播放同埋傳送信號都係同高知電視台一齊，喺呢度裝咗模擬TV同埋廣播嘅中轉站響度。

附近嘅交通
-----

* 四國旅客鐵道：高知站

同佢有關嘅嘢
------

* 高知市
* 五台山 (小行星)

出面網頁
----

* 五台山 - 高知市公式ホームページ
* 高知新聞：高知のニュース：社会：「五台山花絵巻」が開幕　高知市・牧野植物園
* 五台山　JTB
* 五台山公園｜桜名所 全国お花見900景2013 - Walkerplus
* 五台山 japan-guide.com
**中國共產黨第五次全國代表大會**於1927年4月27號至5月9號响武漢召開，出席大會嘅代表有：陳獨秀、蔡和森、瞿秋白、毛澤東、任弼時、劉少奇、鄧中夏、張國燾、張太雷、李立三、李維漢、陳延年、彭湃、方志敏、惲代英、羅亦農、項英、董必武、陳潭秋、蘇兆征、向警予、蔡暢、向忠發、羅章龍、賀昌、阮嘯仙、王荷波、彭述之等82人，代表全國57,967名黨員，共產國際代表羅易、鮑羅廷、維經斯基等人亦出席咗大會。國民黨領導汪精衛、徐謙等亦列席會議。

1927年蔣介石發動四一二反革命政變，大肆屠殺共產黨人同革命群眾，大革命遭受到局部嘅嚴重失敗。此後，全國形成咗三個政權，即原來嘅北洋軍閥政府，上海、南京嘅蔣介石反革命政權同武漢國民政府。面對錯綜複雜嘅矛盾同尖銳激烈嘅鬥爭，需要中國共產黨對形勢有清醒嘅認識並採取果斷行動，先能夠挽救革命。中共五大就係喺呢種非常狀態下召開嘅。全體黨員期望呢次大會能正確判斷當前局勢，回答大家最為關注嘅點樣從危急中挽救革命嘅問題。

陳獨秀代表第四屆中央執行委員會向大會作咗《政治與組織的報告》，涉及中國各階級、土地、無產階級領導權、軍事、國共兩黨關係等11個問題。報告既冇正確總結經驗教訓，又冇提出挽救時局嘅方針政策，反而為過去嘅錯誤進行辯護，繼續提出一啲錯誤主張。共產國際代表團團長羅易作咗題為《中國革命問題和無產階級的作用》嘅講話。班代表對陳獨秀嘅錯誤進行咗批評。會前，瞿秋白針對陳獨秀、彭述之等機會主義理論同政策，寫咗《中國革命中之爭論問題》呢本書，着重論述咗無產階級同資產階級爭奪領導權問題。會上佢將本書發畀大家，並作咗系統發言。針對陳獨秀報告關於統一戰線上嘅錯誤，蔡和森喺發言中指出：中國小資產階級政黨（國民黨）過去嘅弱點同家下動搖，講明能領導革命到底並取得勝利嘅只有無產階級政黨。我哋應以堅決嘅無產階級嘅領導去制勝小資產階級嘅動搖同猶豫。毛澤東批評陳獨秀响對待農民問題上嘅錯誤，主張將農民組織同武裝起來，迅速加強農民嘅鬥爭。

大會通過咗《政治形勢與黨的任務決議案》《土地問題議決案》等，選出由31名正式員同14名候補委員組成嘅黨嘅中央委員會。隨後舉行嘅五屆一中全會選舉陳獨秀、蔡和森、李維漢、瞿秋白、張國燾、譚平山、李立三、周恩來為中央政治局委員，蘇兆征、張太雷等為候補委員；選舉陳獨秀、張國燾、蔡和森為中央政治局常務委員會委員，陳獨秀為總書記。大會第一次選舉產生咗中央監察委員會，由正式委員7人、候補委員3人組成。

中共五大雖然批評陳獨秀嘅錯誤，但係對無產階段點樣爭取領導權，點樣領導農民進行土地革命，點樣對待武漢國民政府同國民黨，特別係點樣建立黨嘅革命武裝等迫在眉睫嘅重大問題，都未能作出切實可行嘅回答，因此，難以承擔响生死存亡嘅危急關頭挽救大革命嘅重任。而真正結束中央所犯嘅右傾機會主義錯誤，制定正確嘅土地革命同武裝起義方針，係响3個月後嘅八七會議上完成嘅。

| * 睇
* 傾
* 改
中國共產黨全國代表大會 |
| --- |
| 

一大（1921） · 
二大（1922） · 
三大（1923） · 
四大（1925） · 
五大（1927） · 
六大（1928） · 
七大（1945） · 
八大（1956） · 
九大（1969） · 
十大（1973） · 
十一大（1977） · 
十二大（1982） · 
十三大（1987） · 
十四大（1992） · 
十五大（1997） · 
十六大（2002） · 
十七大（2007） · 
十八大（2012） · 
十九大（2017） · 
二十大（2022）

 |  |